text:
Mat.27:17.Nuko bateranye Pilato arababaza ati “Uwo mushaka ko mbabohorera ni nde? Ni Baraba, cyangwa ni Yesu witwa Kristo?”18.Kuko yamenye yuko ishyari ari ryo rimubatangishije.19.Kandi ubwo yari yicaye ku ntebe y’imanza, umugore we amutumaho ati “Ntugire icyo utwara uwo mukiranutsi, kuko naraye ndose byinshi kuri we byambabaje.”20.Ariko abatambyi bakuru n’abakuru boshya abantu ngo basabe Baraba, bicishe Yesu.21.Nuko umutegeka yongera kubabaza ati “Muri abo bombi, uwo mushaka ni nde nkamubabohorera?” Bati “Ni Baraba.”22.Pilato arabasubiza ati “Yesu witwa Kristo ndamugira nte?” Bose bati “Nabambwe! 23.Na we arababaza ati “Kuki? Yakoze cyaha ki?” Ariko barushaho gusakuza cyane bati “Nabambwe!”24.Nuko Pilato abonye ko arushywa n’ubusa, ahubwo ko barushijeho gushega, yenda amazi akarabira imbere y’abantu ati “Jyeweho nta cyaha kindiho ku bw’amaraso y’uyu mukiranutsi, birabe ibyanyu.”25.Abantu bose baramusubiza bati “Amaraso ye natubeho no ku bana bacu.”26.Maze ababohorera Baraba, ariko amaze gukubita Yesu imikoba, aramutanga ngo abambwe.
Abantu benshi bafata Pilato nk’umugome ruharwa utagira ubumuntu namba, ariko nusoma iri jambo neza ushobora gutungurwa usanze nawe ibyo ukora ntaho utandukaniye na Pilato, urasanga ba Pilato ari benshi cyane yemwe no mubitwa abakristu.
Pilato bamuzaniye urubanza rwa Yesu, yarwakiriye neza, atega amatwi abamurega yumva ibyo bamurega. Pilato yumvishe ibyo barega Yesu aburamo icyaha, apfa kubwira Yesu ngo: ntiwumva ibyo bakurega? ati: ngaho iregure, ngo Yesu ntiyamusubiza ijambo na rimwe. Pilato nawe yabonaga ari ishyari abantu bafitiye Yesu ntakindi, impamvu Yesu atagize icyo avuga, nuko umucamanza yari yamaze kumenya ukuri. Umugore wa Pilato aba amutumyeho intumwa ati: nyabuneka uramenye ntugire icyo utwara uwo mukiranutsi w’Imana namuroseho ibintu byinshi kdi byambabaje. Pilato akibyumva umutima uramusimbuka, ashaka uko abohora Yesu kuko muminsi mikuru hagombaga kugira imbohe imwe abohora, ariko ngo abantu barashega cyane agira ubwoba atinya rubanda.
Pilato ntabugome yarafitiye Yesu, nta ruswa yariye kugirango amubambe, sinuko atarazi ukuri, ni ubwoba bwo gutinya rubanda bwatumye amutanga bakamubamba. Muby’ukuri urebye ukuntu rubanda rwari rwahagurutse, iyo Pilato yibeshya ntamutange ngo abambwe na Pilato ubwe rubanda bashoboraga kumwica. Pilato ntiyigeze ahisha ko Yesu ari umwere, ariko kubera gutinya rubanda, ati: aho kugirango munyice ntakundi nimumubambe.
Hari ibyaha byinshi abantu bakora atari uko babikunze, atari ukubera ko ari abapagani, bakabikora gusa kubera ubwoba. Reba neza ushobora gusanga nawe ntaho utandukaniye na Pilato. Umva ibyo Pilato yakoze abonye bimuyobeye:
Mat.27:24.Nuko Pilato abonye ko arushywa n’ubusa, ahubwo ko barushijeho gushega, yenda amazi akarabira imbere y’abantu ati “Jyeweho nta cyaha kindiho ku bw’amaraso y’uyu mukiranutsi, birabe ibyanyu.”
Nonese wibwira ko ibi Pilato yakoze byatumye atabarwaho icyaha nkuko yabivuze? Nimujya musoma Bibiliya mujye mushyiramo n’ubwenge, ni ukuri Pilato si umugome kurenza abandi nkuko benshi babyibwira, ariko yabaye iciro ry’imigani kurenza abanyabyaha bose. Sinshatse kuvuganira Pilato, nagirango nkwereke ko nawe ushobora kuba ari Pilato utabizi. Ukabamba Yesu koko? ngo nonese nabigenza nte?
Wasambanye na boss utinya ko akwirukana kukazi, kugirango ubone akazi warasambanye utinya ubushomeri, wakoze ibyaha kugirango uzamurwa muntera mukazi, watinye ko fiyanse wawe akubenga uremera murasambana, warabeshye, uragambana, ukora ibyaha byinshi kubera ubwoba…….. ubwo utandukaniye he na Pilato watanze Yesu ngo abambwe atinya ko rubanda bamumerera nabi?
Gukizwa ni ukwemera ingaruka zose zo gukizwa, igihe cyose ugitinya kubabara kubw’agakiza, biragoye ko wakwinjira mubwami bw’Imana.
Ibitekerezo
JYEWE ICYI NIBAZA NIKI NIBA IMANA YAROHEREJE YESU NGO APFIRE KWISI NUKO YARI YARAPANZE NUBURYO AGOMBA GUPFAMO KUKO NIYO IGENGA BYOSE, NINDE MUNTU WARI UFITE UBUSHOBOZI BWO GUHAGARIKA UMUGAMBI WIMANA? IKINDI NIBAZA NIKI KUBERIKI IMANA YAKORESHEJE URUPFU MUGUCUNGURA IKIREMWA MUNTU, IKINDI NIBAZA NIKINGIKI HACUNGUWE UMUNTU CYANGWA HACUNGUWE BURI KIREMWA KIMANA CYOSE INKA, IHENE,INTAMA NIBINDI NIBA NABYO BYARACUNGUWE KANDI BIGOMBA KUBAHO KUKI TUBYICA TUKABIRYA YEWE NO KUMINSI MIKURU YA YESU AKABA ARIBWO HICWA IBIREMWA BYIMANA BYINSHI CYANE JYEWE MBONA UMUNTU YIKUNDA AGAKABYA Kanda hano umusubize
by,ukuri ibi birumvikana cyane ikoso nukubyumvira mumubiri kdi icyo kuzirikana nuko Imana yacu itarwanirirwa rero abavuga ngo pilato ntakosa yakoze ntaho bataniye n,abavugako YUDA isikaliyoti ntakosa yakoze nukwibeshya cyane kdi ikindi n,ingero zatanzwe kur,iyi nkuru ndazemera % kuko iteka ryose kubakund,Imana by,ukuri iyo hajemo kugira ikintu kindi cyo kubanzwa mbere y,IMANA gukiranirwa kuba kwabayeho mbese nkuko byavuzwe mungero ngo nzasambana kugirango mbon,akazi. nzaryamana ninshuti kugirango itanyanga .nzesikora cyangwa nibe kubw,ubukene reka byose biba byapfuye YESU niwe wivugiye ngo ukunda ubugingo bwe kubundutisha uwo azabubura. rero kubakund,imana ndizera ntawavuga ko pilato atakoze icyaha byonyine kuba yarazi ukuri ikindi akirangagiza nukw,umugorewe mwarangiza ngo yatinye kayizali abandingo yatinye rubanda. kko.nsoza mbaze ibibazo (2)1)ese kububaha imana ar,ABANTU n,IMANA dukwiye gutinyg nde?cg se kumvira nde ?2)ese dushingiye kubyo twasomye buriya bitweretse ko pilato yar,umukozi w,IMANA? Kanda hano umusubize
Ntimugacirane Imanza Umucamanzan,Umwegusa UWITEKA Niwe Mucamanza Kandi Gukiranuka kubak' Umutima w'umuntu Gusa Ahuwbwo Mukiranuke kugeza kugupfa Amena Kanda hano umusubize
nda subiza gqtare wowe utaka icyacumi wakomeje ibyo wizera ntuce imanza wabaye umucamanza wagizwe we nande Kanda hano umusubize
Imana iguhe umugisha kubw'iyi nyigisho. abantu benshi babambisha YESU kubwo gutinya. bakibagirwa ijambo Yesu yavuze ngo: urengera ubugingo bwe azabubura, ariko utita ku bugingo bwe ku bwanjye, azabubona. matayo 10:39. Yesu nanone ati: ntimugatinye abica umubiri badashobora kwica ubugingo, ahubwo mutinye ushobora kurimburira ubugingo n'umubiri muri Gehinomu. matayo10:28 Kanda hano umusubize
Pilato ntakosa narimwe yakoze kuko ibyanditswe byagombaga gusohora kandi twagombaga gucungurwa. Pilato ntiyatinye abantu yatinye shebuja Kayizari kandi dutegetswe kubaha badata buja. Byumvikane Ko Bwana Yesu yagombaga gupfa byanze bikunze ntabwo yagombaga kubihunga. Yakoze byinshi bishotora abayahudi ngobazabone ibyo bamurega. Satani niwe ukwiye kuryozwa urupfu rwe we wazanye icyaha ku isi. Kanda hano umusubize
ntamuhanga ibyo uvuze ndi ku ruhande rwawe.ibukako ngo byahanuwe kuva kera ko abantu bazacungurwa n'amaraso y'umwana w'Imana.byagombaga kugenda gute ? hagombaga kuba umugambi uko ibintu bigomba kugenda bikarangira, ubwo tukaba turacunguwe! kuba byarabereye ku isi bitarabereye mu ijuru nge ndumva yaba yuda yaba pilato cg abangaga YEZU urunuka kwari ukugirango misiyo yo gucungurwa ibe accompli. Kanda hano umusubize
Iyi nkuru ya Pilato nkuyemo isomo rikomeye bityo dukwiye gukizwa tutitaye ku bidutera ubwo. Kanda hano umusubize
yego rata urakoze buri wese yagakuyemo isomo Kanda hano umusubize
Yaba PILATO cyangwa Abafarisayo,bicishije YESU kubera gushaka "inyungu" zabo.Wibuke ko Abafarisayo babwiye Pilato bati nurekura Yesu,ntabwo uba uri inshuti y'umwami KAYIZARI.Bituma agira ubwoba ngo Kayizari atazamwaka umwanya we,atanga Yesu ngo bamwice.Abafarisayo nabo,bicishije Yesu kubera ko yali ababangamiye.Babonaga abaturage bakunda Yesu,batangiye gucika ku Bafarisayo.Noneho bamurega ko "agomesha abaturage" (sedition).Nyamara Abafarisayo barasengaga cyane,bakerekana ko batunganye ku mana.Yesu yabise Indyadya (hypocrits) kubera ko bakoraga ibintu byinshi imana yanga,ndetse bakigisha ibinyoma.Bimeze nk'uko amadini y'iki gihe ameze.Yiyita "abakozi b'imana",nyamara nabo bakora ibintu byinshi Yesu yasize atubujije.Urugero,Yesu yabujije abakristu nyakuri kwivanga mu byisi (Yohana 16:17),abasaba gukorera imana ku buntu (Matayo 10:8).Nyamara usanga Pastors bivanga muli politike,bakarya n'amafaranga y'abantu binyuze ku cyacumi hamwe n'imfashanyo ziva hanze.Bakigisha ibinyoma byinshi bidahuye na Bible.Urugero,mu gihe Bible yigisha ko imana ishobora byose ari imwe gusa,amadini yigisha ko hariho imana data,imana mwana n'imana mwuka wera!!! Bakabeshya abantu ko iyo dupfuye tuba twitabye imana. Kanda hano umusubize
ndagirango nsubize Gatare none wowe wacengeye ubwiru bw,Imana ku buryo wageze aho utandukanya Imana data Imana mwana n,Imana rohomutagatifu none se niba n,ubutatu butagatifu bwabiguhishuriye ko nta nyandiko wasohoye ngo tuyisome maze dusobanukirwe . Uzasome muri yeremiya hagira hati ese ikibindi cyaburana n,umubumbyi none se wowe ubaye utaracengera ibyaremwe byose none warangije gucengera no kumenya ubwenge bwose n,ububasha bwa nyirijuru? yooo umeze nkababandi bavuga ngo Imana ntibyara maze itabyara se igatanga urubyaro ese uticaniye yarahurira undi? Muvandimwe jye mbona iby,ubutatu butagatifu(Sainte trinite) ari ubwiru bw,Imana kuko Bibiliya itubwira ko aho umwe ari n,undi aba ahari bityo rero ni indatana bose kandi bafite umugambi umwe wo gutuma ubuzima bwa mwene muntu bwezwa (sanctification)kugirango azature mw,ijuru iwacu. Kanda hano umusubize
Kuba hari ibintu by'Imana tutaramenya ntibyakagombye gutungurana; Umuremyi niwe ugena igihe gikwiye tuzabimenyesherezwamo (Soma Ivanjiri ya YOHANA 16:12). Ku rundi ruhande ariko, hari n'ibyo twamaze kumenyeshwa nk'ukuri kuva kuri Rurema: niyo mpamvu yo kuba twaragejejweho Ibyanditswe byera dutunze uyu munsi (nanone Ivanjiri ya YOHANA 17:17). Uramutse wemeye gusoma mu "1 ABAKORINTO 11:3" wabona ko NTA butatu buriho, ko Imana isumba byose na bose, ko Yesu aza kumwa wa kabiri gusa mu bubasha. Ahandi wasoma mu byanditswe ukagirango havuguruza aho, ni wowe uba ubyiyumvisha mu buryo butaribwo, kuko Imana ntiyakwigisha ikintu ko ari ukuri, ngo ihindukire ivuge ko n'ikinyuranyo cyacyo ari ukuri nacyo icyarimwe. Umuntu muzima (mu bwenge) ntiyakubwira ngo "Ndashaka ko ukomeza guhagara kandi unagenda". Ahubwo se gutinya kongera gusuzuma ibyo tumaze imyaka na yindi twizera, cyangwa twizezwa, ko ari ukuri, ntiyaba akenshi ari yo ntandaro yo guhita dukanda "bouton" y'amayobera n'ubwiru? Aha ni ukubitekerezaho witonze muvandimwe (Ibaruwa ya 1 YOHANA 4:1). Kanda hano umusubize
Kuba hari ibintu by'Imana tutaramenya ntibyakagombye gutungurana; Umuremyi niwe ugena igihe gikwiye tuzabimenyesherezwamo (Soma Ivanjiri ya YOHANA 16:12). Ku rundi ruhande ariko, hari n'ibyo twamaze kumenyeshwa nk'ukuri kuva kuri Rurema: niyo mpamvu yo kuba twaragejejweho Ibyanditswe byera dutunze uyu munsi (nanone Ivanjiri ya YOHANA 17:17). Uramutse wemeye gusoma mu "1 ABAKORINTO 11:3" wabona ko NTA butatu buriho, ko Imana isumba byose na bose, ko Yesu aza kumwa wa kabiri gusa mu bubasha. Ahandi wasoma mu byanditswe ukagirango havuguruza aho, ni wowe uba ubyiyumvisha mu buryo butaribwo, kuko Imana ntiyakwigisha ikintu ko ari ukuri, ngo ihindukire ivuge ko n'ikinyuranyo cyacyo ari ukuri nacyo icyarimwe. Umuntu muzima (mu bwenge) ntiyakubwira ngo "Ndashaka ko ukomeza guhagara kandi unagenda". Ahubwo se gutinya kongera gusuzuma ibyo tumaze imyaka na yindi twizera, cyangwa twizezwa, ko ari ukuri, ntiyaba akenshi ari yo ntandaro yo guhita dukanda "bouton" y'amayobera n'ubwiru? Aha ni ukubitekerezaho wtwitonze (Ibaruwa ya 1 YOHANA 4:1). Kanda hano umusubize


c: text/html

text:
Abatuye mu kagari ka Bikara, kamwe muri dutanu tugize umurenge wa Nkotsi barataka ubujura buciye icyuho burangwa no gupfumura inzu ndetse no kwiba imyaka mu mirima ku buryo ngo no ku manywa basigaye batinya kuva mu rugo kubera kwikanga ko basanga inzu zabo zapfumuwe nk’uko abaganiriye na TV na Radio one babitangaje.
Umwe muri bo yagize ati " Uragenda ugasanga inzu bayipfumuye, ibirimo byose bakabitwara, nijoro nabwo waba usinziriye ukajya kumva ukumva barapfumuye bagusanze mu nzu."
Umuturanyi we nawe ati" Ushobora gusiga umwana mu rugo wagaruka ugasanga ibitoki mu murima babitemye byashizemo."
Ubuyobozi bw’umurenge wa Nkotsi mu ijwi rya MUKANTABANA Bellancile ushinzwe irangamimerere ari nawe urimo gukora mu mwanya w’umunyamabanga nshingwabikorwa w’uyu murenge, buvuga ko iki kibazo cy’ubujura koko gihari gusa kidakabije ariko kandi ngo bakaba barimo gukaza amarondo ngo gicike cyane cyane mu kagari ka Bikara gasa n’akarimo gufata isura y’umujyi muri iyi minsi bitewe n’ibikorwa by’iterambere birimo n’amashuli byahagejejwe.
Yagize ati" ... ni akagari gatuwe n’abantu batandukanye, barimo abanyeshuri, abacumbitsi bakora indi mirimo itandukanye bigaragara ko kagiye kuba umujyi gahunda twafashe ni ugukaza amarondo no kubarura abantu bacumbitse tukamenya ikibagenza."
Ariko ayo marondo nayo abaturage bavuga ko batabona umusaruro wayo mu gihe nta mujura baragaragarizwa wafashwe n’irondo mu gihe badasiba gusabwa amafaranga yaryo bakarenga bagahora bibwa.
Icyakora ubuyobozi bw’umurenge wa Nkotsi bukavuga ko kugira ngo ayo marondo agere neza ku ntego zayo hakenewe n’ubufatanye bw’abaturage.

robotstxt: allowed

filter: keep


text:
Bitangazwa n’abagize ihuriro ry’abize iyigamimerere n’imyitwarire mu Rwanda, bemeza ko ubu bumenyi babukuye ku bibazo u Rwanda rwanyuzemo birimo na Jenoside n’ingaruka zayo.
Prof. Sezibera Vincent umuyobozi w’ihuriro ry’abize iyigamimerere n’imitekerereze mu Rwanda, avuga ko Abanyarwanda benshi bamaze gutahura umuntu ufite ikibazo cy’ihungabana ariko ugasanga batamukangurira kwivuza.
Yagize ati “Uhura n’umuntu yaba yarize cyangwa atarize, akakubwira ko runaka afite imyitwarire ituruka ku ihungabana.
Uyu mwanya rero ni uwo kubwira abantu gutinyuka bakivuza, bakamenya ko agahinda kakubuza kuzinduka ujya guhaha atari ako kwicarana, ahubwo wakagombye kujya kureba ugufasha.”
Usabimana Hawa, umwe mu bize iyigamimerere n’imitekerereze, avuga ko ibibazo by’ihungabana ari uburwayi kimwe n’ubundi, agasaba abaturage bose kugana abisobanukiwe bakabafasha mu gihe hari abahuye naryo.
Minisiteri y’Ubuzima (MINISANTE) yahagurukiye iki kibazo, ishyiraho uburyo bwo gukwirakwiza abaganga b’inzobere mu mimerere n’imitekerereze ya muntu ku bigonderabuzima n’ibitaro. Hakiyongeraho n’imiryango itegamiye kuri leta ifite abasobanukiwe iby’ubwo buvuzi.
Muri abo harimo abakorera mu nzego z’ubuvuzi muri MINISANTE,abakorera mu miryango itari iya leta ndetse n’abikorera ku giti cyabo.
Byatangarijwe mu nama mpuzamahanga y’iminsi itatu, yari iteraniye i Kigali kuva ku itariki 15 Ugushyingo 2017.


text:
Yabigarutseho kuri uyu wa Kane ubwo yatangizaga Inama Nkuru y’Igihugu ya 12 y’abana, ifite insanganyamatsiko igira iti “Uburere buboneye: Inkingi yo kubaka u Rwanda twifuza”.
Ibarura rusange ry’abaturage riheruka ryagaragaje ko abana bari munsi y’imyaka 15 bangana na 42% by’abanyarwanda bose, abafite hagati y’imyaka 13 na 30 bo bangana na 27%.
Minisitiri w’Intebe yashimangiye ko umuntu wese wifuza iterambere ry’igihugu n’iry’umuryango we aha agaciro gakwiye abana, ari yo mpamvu Guverinoma y’u Rwanda itazabitezukaho.
Yasabye ababyeyi, abarezi, abayobozi mu nzego zose n’abanyarwanda muri rusange kwibuka ko bafite inshingano zo kwita ku burere bw’abana bose batarobanuye, by’umwihariko bagasenyera umugozi umwe mu kuvugutira umuti ibibazo bicyugarije abana birimo abana baterwa inda, abishora mu biyobyabwenge n’abadakora ibizamini.
Yagize ati “Abanyarwanda twese turasabwa gusenyera umugozi umwe kugira ngo bimwe mu bibazo bicyugarije abana tubivugutire umuti ukwiye kandi urambye.”
Yakomeje agira ati “Bimwe muri ibi bibazo ni iby’abana b’abakobwa baterwa inda, abana bata amashuri bakajya mu buzererezi, abakoreshwa imirimo mibi ndetse n’abana bishora mu biyobyabwenge, aha twakongeraho n’abana badakora ibizamini bisoza amashuri kubera impamvu zinyuranye kandi bafite ubushobozi.”
Mu 2016, abana b’abakobwa bari hagati y’imyaka 16-19 bagera ku 17500 batewe inda zitateguwe ndetse binabagiraho ingaruka zitandukanye zirimo no kuva mu ishuri. Mu Rwanda kandi habarurwa abana barenga ibihumbi 146 bakoreshwa imirimo mibi.
Minisitiri w’Intebe, yabwiye abana ko ari bo mizero y’u Rwanda rwiza ndetse bakaba ari bo bazuzuza ikivi abakuru bazabasigira bakazaterura n’icyabo bagomba kuzasigira abazabakomokaho.
Iyi nama yahuje abana bagera kuri 488 bahagarariye abandi baturutse mu Turere n’Imirenge bigize igihugu, abana bahagarariye abafite ubumuga, abana baba mu nkambi zose z’impunzi ziri mu Rwanda ndetse n’abafatanyabikorwa bakora mu bijyanye no kurinda no kurengera uburenganzira bw’abana.
Minisitiri w’Uburinganire n’Iterambere ry’Umuryango, Esperance Nyirasafari, yasabye abana kuzakomeza guteza imbere uburenganzira bwabo no kugira uruhare mu burere buboneye.
Yagize ati “Nk’abana mukwiriye kujya mukeburana hagati yanyu mukagira inama bagenzi banyu kugira ngo batazahura n’ingorane zikomeye.”
Karasira Ange Patrick, uhagarariye ihuriro ry’abana, yavuze ko abana biteguye gutanga umusanzu wabo mu guharanira kubaka u Rwanda bifuza, bahereye ku gusigasira uburere buboneye, guharanira kurangwa n’indangagaciro z’umuco Nyarwanda nko kumvira, kubaha, gukunda umurimo ndetse no gukunda igihugu.
Yagize ati “Twiyemeje kwirinda ingeso mbi zirimo ubuzererezi, ubusambanyi, ibiyobyabwenge ndetse no kubishishikariza abandi bana duhagararuye bari mu gihugu hose.”
Muri iyi nama haratangirwamo ibitekerezo n’ibyifuzo byatanzwe n’abana mu nama zabanjirije iyi nama Nkuru kuva ku rwego rw’Akagari kugeza ku rwego rw’Akarere, mu Ugushyingo 2017.


text:
Musabyimana w’imyaka 48, afite abana bane n’umugabo, yemeza ko ubudozi bw’inkweto amaze imyaka icyenda abukora kandi bukaba bumutungiye umuryango, bukamurinda gusabiriza.
Agira ati “Abantu benshi batangarira ko nywukora kandi utuma ntasabiriza, nkatunga umuryango wanjye ndetse nkabona amafaranga yo kujya muri koperative.”
Musabyimana Jaqueline utuye mu Murenge wa kanjongo, akorera hafi y’ibitaro bya Kibogora, avuga ko nubwo bisaba imbaraga z’abagabo mu gupfumura inkweto zikoneye ariko avuga ko kuba bwimwinjiriza hagati ya 200Frw na 3000Frw ku munsi bimuha imbaraga ntananirwe.
Ati “Nkeneye amahugurwa ngo nkore ibisumbye ibyo nkora, nkeneye kubona ibindi bikoresho nk’imashini muri aka kazi kuko bitoroshye gutunga umuryango ngo unatekereze imishinga irambye kandi umugabo wawe ari umuhinzi usanzwe.”
Musabyimana asaba abagore kutagira akazi basuzugura cyangwa kugira ako baharira abagabo gusa, kuko hari byinshi bamwe mu bagore bibwira ko batapfa gushobora nyamara bisaba kugerageza ugashyiramo ingufu.


text:
Ibyo wakitwararika mugihe utetse ifiriti
Ibiribwa bitekwa mu mavuta menshi nk’amandazi, ifiriti zitandukanye, n’ibindi usanga biryoshye ariko iyo utitondeye uburyo ukoresha amavuta ashobora gukutera ibibazo mu mubiri.
Dore ibyo uzakurikiza mu gihe uteka mu mavuta menshi :
Ntugashyire ibiryo bitandukanye mu mavuta icyarimwe : hari ubwo umuntu asanga ari bukenere guteka ifiriti y’ibijumba n’ibitoki akigira inama yo kubishyiriramo rimwe. Icyo gihe nibimara gushya uzumva ikiribwa kimwe cyatakaje umwimerere wacyo gifate uw’ikindi
Ntugakoreshe amavuta inshuro irenze imwe : Iyo ucaniriye amavuta ukazongera ukayacanira bundi bushya uba wikurira ibyago ku buzima bwawe kuko ariya mavuta aba yongera ibyago byo kurwara kanseri z’izindi ndwara zitandukanye
Irinde kuvanga amavuta yakoreshejwe n’amashya : hari abantu bibwira ko uburyo bwiza bwo kuvugurura amavuta batetsemo ifiriti cyangwa se amandazi ari uko basukamo amavuta mashya. Icyo gihe biba ari ukwibeshya kuko ibinyabutabire bibiri muri ya mavuta yakoreshejwe bikomeza kugumamo.
Menya ubwoko bwiza bw’amavuta y’ifiriti : Ubusanzwe amavuta yose siko yagenewe gukaranga ifiriti n’ibindi biribwa bitekwa mu mavuta menshi. Amavuta meza niyayandi ari free cholesterol kuko ntangaruka nyinshi agira.
Jya wibuka gukora amavuta wakoresheje ku ipanu : Igihe umaze guteka amavuta amaze guhora ni byiza ko wakuramo utuvungukira tw’ibiryo ubundi ukayakura ku ipanu cyangwa se mu isafuriya. Iyo umaze gukuramo amavuta woza ipanu yawe cyangwa se isafuriya nkuko bisanzwe aho kurinda kuzongera kuyitereka ku ziko uko yakabaye n’amavuta warayabitsemo.
Niba rero ukunda guteka ibiribwa bitekwa mu maavuta menshi, ni byiza ko wita kuri ibi kuko ari ingenzi ku buzima bwawe.
Arlette/Murukali


text:
Muri iyi minsi imbuga za net zikomeje kwiyongera ku isi kandi zikaba zifite na gahunda zitandukanye ku buryo hari n’iziza ari udushya.
Haherutse gushyirwaho urubuga rwa interineti ruzabafasha abantu kujya bashakisha imbwa basa na zo. Si ugushakisha iyo mbwa musa gusa kuko bizatuma ushobora no kuyitunga iwawe ikakubera inshuti.
Uru rubuga rwashinzwe n’ikigo NEC cyo muri Nouvelle Zélande aho cyubatse porogaramu cyangwa Logiciel ibasha kumenya amahuriro y’isura runaka y’imbwa n’umuntu usa n'iyo Nyakabwana. Iyi porogaramu ifite ubushobozi bwo kureba buri gace k’ifoto y’umuntu n’iy’imbwa bikazafasha abantu kubona imbwa basa na zo.
Abakoze urwo rubuga bavugako kubona imbwa mufite agasura kameze kimwe n'akawe ari ibintu by’ingirakamaro kabone n’ubwo utaba usanzwe ushimishwa na Nyagasega. Abashaka imbwa basa nababwira iki musure urubuga rwa Doggelganger maze mwibonere imbwa musa na zo.
Iyi nkuru tuyikesha Urubuga rwa Murandasi rwa Zigonet.com


text:
Iterana ry’amagambo hagati ya Olvis na Miss Vanessa
Umuhanzi Olvis yanenze Vanessa Uwase baherutse gutandukana, kubera amagambo yanyujije ku mbuga nkoranyambaga amwita umwana mu rukundo.
Umubano wa olvis na Miss Vanessa wageze ku ndunduro, nyuma y’uko mu minsi ishize buri wese muri bo yashinjaga mugenzi we imyitwarire idahwitse byabaviriyemo gutandukana.
Aba bombi bari bamaze amezi agera muri atandatu bakunda, n’urukundo rwabo rwamamaye mu itangazamakuru ryo mu Rwanda. Ariko kugeza ubu ibyari uburyohe bw’urukundo byamaze guhinduka iteranamagambo.
Nawe abinyujije kuri Instagram, Olvis yanenze uburyo Vanessa yamamaje itandukana ryabo akanamusebya ku ka rubanda. Avuga ko byamubabaje ariko adateze gukora nkawe.
Yagize ati “Ubuzima bwanyigishije guca bugufi no kwivugira make kuko amateka anyereka ko umuntu arahinduka agakomera n’uwari ukomeye agata byose akaba muto niyo mpamvu mpora nubitse amaso ngo ntareba igitsure isi kuko utitonze irakunyuka kubw’iyo mpamvu sinishongora cyangwa ngo nsuzugure, unzi neza wese yabitangaho ubuhamya ari nayo mpamvu unzi turagumana.”
Vanessa niwe watangije iri teranamagambo mu cyumweru gishize, aho abinyujije kuri Snapchat yeruye ko atakiri mu rukundo na Olvis.
Icyo gihe yagize ati “Mbega ukuntu nari nkumbuye ubuzima bwo kuba ingaragu... Ndacyari muto sinabasha kurera umwana w’abandi kandi ndakuze sinabasha gukomeza gutegereza. Nakundaga umukunzi wanjye kugeza ubwo mbonye ko agifite imyaka myinshi yo gukura, ariko simfite n’umunota wo kumutegereza.”
Olvis na Miss Vanessa batandukanye nyuma y’uko bagiye bashimangira iby’urukundo rwabo haba mu itangazamakuru, mu mafoto aherekejwe n’amagambo yuje urukundo ndetse byari bigoye kubona umwe adafatanye agatoki ku kandi na mugenzi we.
Olvis ni umwe mu basore bagize itsinda rya Active naho Uwase Raissa Vanessa yabaye igisonga cya mbere cya Miss Rwanda 2015.
Dukurikire ukanda kuri Like
Ibitekerezo ( 14 )
kbs uwomukobwa arasuzugura byahatari
Ahaaa Inkundo z’i Kigali ndabona zigoye pe!
Uwashaka yakibera single rwose.
Ndabona ari za Online Love Umugani wa #Active.
Ahaa!! hari umuhungu harumukobwa
bose ntawakoze ibyiza
really?? that’s BS!! it’s not like there ain’t gonna need each other in life. they will probably. i think the chick really doesn’t know what media is. she shouldn’t have posted such rubbish after all it all comes back to her or both of them if i may say..
Ibibintu nagahoma munwa peeeeeeeeeeeeee
Olvis Ni Koko Ni Umwana Koko Atabaye Umwana Ntiyakavuze Biriya Nta Kosa Rihanishwa Irindi
olivis do not worry! ikitabuze namakoma
murutoke.....never mind you find anotherone..
ngontawiticyi sha iturize KBS gusa nawe afite impamvu ibimutera harya NGO ni miss wahe wurwanda c! wave baramushuka man abakobwa beza barahari kandi benshi cyane aracyafite ibyiyumvo byikamba yambaye naryambura azicuza then yufuze kugaruka man ndamutura indirimbo ya rider man avugamo ba kanyandekwe so murakoze
URWISHIGISHIYE ARARUSOMA YAVUGAGA IKI YUMVISE KNOWLESS ASUZUGUZA SAFI OLIVIS NTAKOSA KUKO YAGOMBAGA GUSUBIZA UMWAMBI AHO UTURUTSE SO YIHANGANE KD ARRUSHEHO GUKURA ARIWE.
Musore Wang ihanganesha bibaho. gusa iyotaxi ihise mumuhanda utega indi ihangane kind ukomere
Ngo wamwambariye ukuri? Tekereza umuhungu wubahuka kwandika akanavuga ibintu nkibi! Ibi n’ibigaragaza imitekerereze ye aho igarukira, nta bushishozi no kwiyubaha agira namba!
Ngarutse kuri Vanessa, bimubere isomo nk’umwari kuko kuba public figure si ukwiyandarika ngo ababonetse bose bakwogereho uburimiro. Kwambarira umuntu ukuri birashoboka kuko turi abanyantege nke, ariko gushirwa mw’itangazamakuru bakwishongoraho ko wambaye ukuri bareba ni uguteshwa agaciro, kandi ukagateshwa n’uwutakagira kuko umuhungu wishongora kuriya ambabarire ariko niba atari ubwana areba hafi cyane hacagase!
birarenze si vanessa wagakoze ibyobintu birandenze


text:
Abagore hafi ya bose bifuza kugira umusatsi usa neza, ukomeye kandi ubyibushye. Ni gute wagira umusatsi wifuza ? Dore ibintu birindwi bishobora kubigufashamo, nk’uko byavumbuwe n’ikipe y’inzobere mu byo gutunganya imisatsi yitwa Schwarzkopf.
1. Kurya indyo yuzuye
Ubushakashatsi bwakozwe n’iyi kipe y’inzobere buvuga ko kurya indyo yuzuye ariwo musingi wo kugira umusatsi mwiza, kuko ibyubaka umubiri (protéines) na vitamine B5 (Vitamines B5), bigira uruhare runini mu kugaburira umusatsi maze ukaba mwiza. Ikindi kandi ngo vitamine (les vitamines) n’imyunyu ngugu (sels mineraux), bituma aho umusatsi utereye hakomera.
Vitamine B5 ziboneka mu muceri, mu bishyimbo, ndetse no mu binyampeke byose, naho ibyubaka umubiri byo bikaboneka mu magi, mu mata n’ibikorwa muri yo byose, mu mafi, n’ibindi.
Umuntu agomba ariko kwirinda kunywa ikawa nyinshi kuko ituma umusatsi ucika. Agomba kandi kwirinda kunywa itabi n’inzoga nyinshi cyane kuko nabyo byangiza umusatsi.
Ahubwo agomba kwita cyane ku mbuto, amafi, inkoko n’amagi, imboga rwatsi, amata, soya ndetse n’umuceri kuko ibi bifite intungamubiri za zinc, biotine, fer, n’iza acide folique bituma umusatsi ukomera kandi ukaba mwiza.
2. Gushyira mu musatsi ibintu bituma unyerera ugasa neza
Kugira ngo umuntu agire umusatsi unyereye kandi usa neza agomba kujya awushyiramo amapreshampo (après- shampooing) kuko atuma ama repousse yoroha kandi akaba asa neza. Mu kuyashyiramo, agomba kwita ku bice by’umusatsi byumagaye ndetse n’aho umusatsi wagiye ucika.
3. Kurinda umusatsi ubushyuhe
Ibyuma bikoreshwa igihe umuntu atunganya umusatsi we, nk’amaseches, amatongs n’ibindi, bigomba kuba bifite ubushyuhe buringaniye kuko iyo bifite ubushyuhe bwinshi(buri hejuru ya 140 °C) ubwo bushyuhe bwica za ntungamubiri zatumaga umusatsi uba mwiza.
Umuntu agomba kandi kwibuka gukoresha spray buri gihe, mbere y’uko akoresha ibyo byuma kuko spray irinda umusatsi ingaruka z’ubushyuhe bwinshi, igatuma umusatsi wongera gusubirana ireme kandi ugasa neza.
4. Gukata umusatsi ushaje, kugira ngo hamere umushya
Niba umusatsi ushaje ugomba kujya ku mwogoshi (coiffeur) akawukata, agenda akuraho igice gishaje, ubundi akawuringaniza kugira ngo wongere ukure neza. Ikindi kandi niba ufite umusatsi udefirije, ugomba kutarenza ukwezi n’igice utarasubira muri salon gusokoresha kuko iyo utinze kujyayo bituma umusatsi ucika.
5. Gusokoresha uburoso bwiza
Aha umuntu ashobora kwibaza ati :”Uburoso bwiza ni ubumeze bute ?” Uburoso bwiza ni ubukoze mu bwoya bw’umwimerere (poils naturels) cyangwa ubukoze mu bwoya bw’ubukorano ariko buvanze n’ubw’umwimerere.
Ubu buroso ni bwiza kuko mu kubusokoresha umusatsi ucamo neza, udacitse, kandi bukavana mu musatsi imyanda yose kurusha uko uburoso bw’ubukorano bwabikora. Bufasha kandi mu gukwirakwiza mu musatsi amavuta igihe umuntu ayasizemo.
Ariko na none, mbere yo gusokoza, umuntu agomba gutegereza ko umusatsi wumuka neza kuko iyo utumutse neza ugacishamo uburoso ugenda ucikagurika.
6. Kwirinda gukorakora mu musatsi
Gukorakora mu musatsi bituma imyanda ishobora kuba yagiye mu ruhande rumwe rw’umusatsi ijya no mu rundi maze ugasanga biteye umusatsi wose kwandura ; kandi umwanda na wo ari kimwe mu bituma umusatsi ugaragara nabi kandi ugacika.
Ubusanzwe amavuta y’umusatsi agomba kuba menshi aho umusatsi utereye, kuko iyo abaye menshi ku mpera zawo bituma hafatana ugasanga umusatsi umeze nk’uwanyagiwe ndetse no kuwusokoza ukagorana. Gukora mu musatsi cyane rero bituma amavuta yari ari aho umusatsi utereye agera no ku mpera zawo, ugasanga nyine umusatsi ubaye nabi.
7. Gushyiramo vitamine mu musatsi
Hari amavitamine yagenewe gushyira mu misatsi kugirango ikomere, hari n’ayo kugirango ubyibuhe. Niba umusatsi wawe rero unanutse, ubwo ukwiye gushyiramo vitamine yo kuwubyibushya. Niba umusatsi wawe ukunda gucika, ubwo washyiramo vitamine ituma ukomera ntuzongere gucika.
Source : Magazine avantage


text:
.tera gusa ingemwe z’amafi zifite ubuzima bwiza
- irinde kurenza umubare w’amafi yagenwe ku buso
- gira urugero rwiza rw’ amazi ruhoraho.
- kugaburira amafi ku gihe, kabiri k’umunsi, akenshi mu gitondo na nimugoroba. Ibyo bigomba gukorerwa ku kintu kimwe kandi ushiramo bicye bicye.
- ibara ry’amazi rigomba kuguma ari icyatsi.
- gushyiramo ayandi mazi niba amafi yavuye mucyuiie akajya kubutaka gushaka umwuka.
- imiterere y’icyuzi ntigomba guhindagurika. Ushobora gufata gahunda y’igenzura ufunga cyangwa ukuraho ibitangira amazi
- gusana inkuta z’icyuzi, indiba, imiferege izana amazi mu gihe iyo hari icyakwangiza icyuzi.
- kureba imyitwarire y’ifi idasanzwe kandi ugakuramo ifi zirwaye nizipfa
- ntu korore hamwe amafi afite imyaka itandukanye cyane
- bika inyandiko nyazo z’ibikorwa by’ubworozi bwawe.


text:
Umushinga w’Ishuri ryigisha kwita ku bwiza cyangwa UBA, ni ikigo kigisha imyuga kigamije kuzana impinduka nziza mu buzima bw’abagore cyane cyane ; abagore bahoze bakora umwuga w’uburaya. Abagore bahoze mu buraya ndetse n’abana babo bakuze kwibasirwa n’icyorezo cya SIDA, umushinga UBA utanga ku bagore batoranyijwe, amahugurwa magufi ku myuga itandukanye bihitiyemo. Imyuga bahugurwamo ni :gusokoza imisatsi, kwita ku bwiza bw’umubiri,gukora neza inzara, kudoda, imirimo yo mu nzu ndetse no gufotora. Ubwo bumenyi bahabwa bubafasha kubona akazi keza kabafasha guhindura imibereho yabo. Ku bufatanye n’umushinga wa PSF-GIZ, UBA yatanze amahugurwa n’impamyabushobozi ku bagore 120 harimo n’abahoze mu buraya. Muribo 64 barikorera mu byerekeye kuboha imisatsi.
Ishyirahamwe “Abahanzi b’Udushya” rigizwe n’abagore bahoze bakora umwuga w’uburaya, abenshi bahamya ko bari mu buzima bubi cyane butabahesha agaciro mbere yuko bahugurwa na UBA. Jane Kamunazi niwe muyobozi w’ishyirahamwe, avuga ko ubumenyi bahawe bwahinduriye ubuzima.” “Abenshi muri twe ntitwari tuzi uko twakoresha amaboko yacu tukabona amafaranga, ariko ubu twabonye ubumenyi n’amahugurwa ubu twakikorera tukabona amafaranga tukanatunga imiryango yacu. Mu gutangira, UBA yaduhaye ibikoresho by’ibanze nuko duhita dutangira salon yacu, ubu turimo turatera imbere buhoro buhoro. Twenagereye ubuyobozi bw’Akarere kugirango badufashe , baduha inguzanyo y’amafaranga, 350,000 frws muri SACCO. Twizeye ko imbere hacu ari heza.
Nyambere Rosalie, ubu yigisha kudoda mu kigo cya UBA, aho niho umwaka ushize yarimo kwigira uwo mwuga n’abandi bagenzi be. Yabonye amahugurwa y’amezi 4 mu budozi ndetse aniyishyurira andi 4 kugirango akomeze uwo mwuga yongere ubumenyi. Nyuma y’amahugurwa hamwe na bagenze be 18 bahawe imashini zo gutangira ku bufatanye na MMI. Bashinze ishyirahamwe ryitwa” duterane Imbaraga” batangira gukora. Ubu uretse kudoda , Rosali aranigisha muri UBA aho asangiza ubumenyi bwe ku bandi bagore bari mu buzima nkubwo yahozemo. Rosalie abihamya agira ati” iki kigo cyamfashije kuva mu muhanda, ubu mfite ubuzima bwiza. Ubu nshobora kugaburira umuryango wanjye nkanabishyurira mituweli.”
Alphonsine Niyigena, washinze iri shuri, asobanura ko iri shuri ryashyiriweho gufasha no guteza imbere abagore ndetse n’abana babo kubona ubuzima bwiza, cyane cyane abahoze mu mwuga w’uburaya. Ishuri ryatangiye muri 2012, n’abanyeshuri 25. Alphonsine agira ati “ ubu difite hafi abanyeshuri 800 harimo n’abarangije kandi turacyaguka. Njya gutangira nabonye itangazo rya PSF na GIZ , uburyo bafasha imishinga iteze imbere abaturage, nagiyeyo ntanga umushinga wanjye nuko barawemera. Nizera ko uyu mushinga uri guhindura ubuzima bw’abagore kugirango babeho ubuzima bwiza. Abo bagore ubundi tubatoranya dufatanyije n’abakuru b’imidugudu mu Turere ni nayo mpamvu ubu dufite benshi bitabira amasomo.”
Uyu mushinga kuri ubu , uri kugenda umenyekana mu bafatanya bikorwa benshi harimo na WDA, ubu bakaba bazajya basinya ku mpamyabumenyi zizajya zitangwa n’ishuri rya UBA. Bimwe mubyo bateganya gukora mu gihe kiri imbere harimo kwigisha ibijyanye n’ubwubatsi kuko abanyeshuri benshi babisaba ndetse n’isoko ry’umurirmo. Uyu mushinga n’intanga rugero mu buryo bwo gufasha abaturage ndetse n’ibyiciro by’abaturage bugarijwe n’ibibazo binyuze mu rugaga rw’abikorera.


text:
Bimwe mu biranga ba Darius
Ni umuntu uhorana akanyamuneza, ukundwa kandi urangwa no kugira impuhwe nyinshi.
Darius usanga ari umuntu utabangamira abandi ariko nawe yanga uwamurenganya , ahubwo agashimishwa no kubaho atuje.
Iyo ababaye Darius yitarura abandi, akabanza agashira uburakari cyangwa akabyiyibagiza kugira ngo ubuzima bukomeze.
Ni umuntu udapfa guhakana niyo bimugoye arakwemerera icyo umusabye ahubwo ugasanga inshingano zamubanye nyinshi kuko aba adashaka ko abantu bamubona nabi.
Iyo umureba ubona asa n’umuntu udashabutse ariko usanga akunda ibintu byo kwishimisha nko kubyina, gutembera no kuba aho ikirori gishyushye.
Iyo akiri umwana, Darius akunda gutinya ikintu cyose atazi, ndetse no kwiriza cyane iyo ahuye n’abantu.
Ababyeyi be baba bagomba kumukundisha gukora siporo, gusabana n’abandi kugira ngo atigunga ngo agume mu rugo wenyine cyangwa ngo abizirikeho.


text:
Bimwe mu bigo by'impfubyi byarwanaga ku bana b'impfubyi byarafunzwe.
Aba bana bari mu bigo bigera kuri 33 nkuko byemezwa na Dg Claudine( soma kolodine) Uwera Kanyamanza wo muri komisiyo y'igihugu y'abana, ubu ngo bimwe bikaba bimaze gufungwa kuko ku bana 3,323 bafashwaga n'ibi bigo 1920 bamaze ngo kugezwa mu miryango yemeye kubarera.Ibi akaba yarabitangarije imbere y'intumwa zivuye mu bihugu 44 byo ku isi zari zaje kwiga kuri iki kibazo cy'abana bakuwe mu bigo bibarera.
Ubusanzwe abana babaga muri biriya bigo byabitagaho kugeza babaye abagabo n'abagore ndetse abakuriye muri ibi bigo abenshi bakomeza kubifata nk'umubyeyi wabo, nabo iyo bishoboye bakaza bagafasha ibi bigo kwita kuri barumuna babo baba basize inyuma. Ibi bigo akenshi wansagaga bicungwa n'abihaye Imana ariko dusangamo n'abandi bagiraneza basanzwe ( abalayiki) uwamenkanye cyane akaba ari Gisimba wa hariya i Nyamirambo, ikigo cye abantu benshi bakaba bakizi nko kwa Gisimba.
Amafranga Agatsiko kemereye imiryango yakiriye impfubyi ntibayabonye
Abantu benshi bakubiswe n'inkuba mu minshi ishize aho baboneye inkuru mu itangazamakuru ry 'Agatsiko ivuga ko abana benshi mu bamaze gukurwa mu bigo babaye indaya ndetse bamwe bamaze no kubyara ibinyendaro, abandi ubu bakaba birirwa basabiriza ku mihanda.
Abo imitima ikomeye baravuze baravuze bati:" Ngaho re, tutabivuga! Ibi ntitwabyamaganiye kure rugikubita " Ab'imitima yoroshye bo bararize barayahora! Intandaro y'iki kibazo ni uko ngo amafranga Leta yemereye imiryango yakiriye aba bana itigeze iyabaha. Bihumira ku mirari noneho iyo bigeze ku bakuru bari barijejwe kuzajya bahabwa ayo gukodesha inzu. Ingaruka ni ziriya twabonye hejuru. Aba nibo bavuyemo babandi barara bagenda bukabakera ho i Kigali duherutse gusoma mu itangazamakuru ry'Agatsiko.
Zainah Nyiramatama na Nyiramongi Janeti mu mugambi mubisha
Kugirango usobanukirwe neza n'uruhare rwa muka Kagame Nyiramongi Janeti, Shikama iragusobanurira isano iri hagati ya Imbuto Foundation iyoborwa n'uyu mugore n'ikigo cy'igihugu gishinzwe abana.
Ni kesnhi byavuzwe ko Nyiramongi agaba akananyaga kurusha umugabo we Pawulo Kagame, nyamara hari abantu bagiye bafata runono ibyo bumvaga. Ikindi cyakunze kugarukwaho mu biganiro mu Rwanda ni uko mu bigo byose hari iritubutse, uyu mugore na FPR amaboko yabo ahatera amajanja.
Njyewe ugutegurira iyi nyandiko ndakugezaho ibyo niboneye n'amaso yanjye muri kaminuza nkuru y'u Rwanda aho nigishije kuva muri 2007 kugeza muri 2009. Muri iyi kaminuza, hari bamwe bakorera Imbuto Foundation, ariko bagashaka ko n'ifaranga rya kaminuza ribageraho! Ubwo nageraga muri iyi kaminuza muri 2007, nasanze hari umugabo wazengereje abayobozi baho yitwaza gukorera muri Imbuto Foundation ariko akiyandikisha nk'umwarimu wa kaminuza, umwaka ukarangira yiyandikishije ku isomo rimwe abandi bigisha arenze arindwi kandi n'iri ntaryigishe uko bikwiye: ntiyigishe cyangwa ngo akosore n'ibizami nyamara ntibimubuze guhembwa buri kwezi nk'umwarimu uhoraho!
Umudamu witwa Zainah Nyiramatama wakunze kugaragara kuri Televiziyo y'u Rwanda avuga ko ari umuyobozi mukuru wa HAGURUKA, ikigo ngo gishinzwe kuvuganira abagore bo mu Rwanda, umujyanama mu Imbuto Foundation ngo n'umwarimu muri Kaminuza nkuru y'u Rwanda. Ibyerekeye kuba umwarimu wa kaminuza yakoze nka bariya navuze hejuru, uko byarangiye bizwi n'Imana n'umwuka utunganye; nayoboraga agashami yabarizwagamo!
Muri 2012, uwo yari abereye umujyanama, ni ukuvuga Nyiramongi, yaje kumugira umuyobozi w'ikigo cy'igihugu gishinzwe abana; ahita ahabwa n'inshingano zo gufunga ibi bigo ngo kugirango abana barererwe mu miryango ariko icyari kigamijwe muragisanga hasi aha.
Nyiramatama akazi ke yagakoze neza cyane, ariko aba bagore bombi baza kumwara aho itangazamakuru muri 2015 ritangiye gutangaza ko abana bakuwe mu bigo by'impfubyi batangiye kuba indaya n'abasabirizi! Ibi byatumye Nyiramongi akora uko ashoboye kose ngo we na Nyiramatama bikure mu kimwaro batewe n'iki kibazo, maze akora uko ashoboye ngo amukure mu Rwanda amushakira umwanya muri Afrika y'iyunze ( Afican Union, Union Africaine), ubu Nyiramatama akaba ahagarariye African Union mu gihugu cta Tchad.
Nyiramongi yifunze inkunga yahabwaga imfubyi
Amakuru Shikama ikesha abo mu mbere mu Gatsiko, atubwira ko icyari kigamijwe mu ifunga rya biriya bigo by'impfubyi ni ukugirango inkunga byahabwaga zigane mu kigo cya First Lady( soma Fasiti Ledi!) cyangwa se iyi nkunga ayigabirwe nk'impano byitwa ko kuba ari fasiti ledi azayigeza kubo igenewe.
Ni muri urwo rwego, abagiraneza bo mu mahanga bafashaga biriya bigo bamaze kwegerwa na Imbuto Foundation na FPR basaba ko aya mafranga yahabwa Imbuto Foundation ikayashyikiriza imiryango yakira bariya bana. Aya mafranga ntawigeze amenya irengero ryayo, ibyakurikiyeho bikaba ari biriya twabonye hejuru: uburaya n'ubusabirizi ku bana bakuwe huti huti mu bigo byabitagaho ntacyo babaye!
Si ubwa mbere uyu mugore yifunga inkunga zagenewe ba Ngofero kuko kuva Imbuto Foundation yashingwa yabaye nk'umuyoboro we na Kagame wo kwigwizaho imitungo tutibagiwe na musaza we Murefu. Aya mafranga ajya mu Mbuto ngo kwita ku burezi bw'abana b'abakobwa ubundi amenshi atangwa n'Ubudage; iyo amaze kugera mu kigega cya Nyiramongi ahita ashyirwa mu bucuruzi bwe, ubu akaba yaramaze kwigarura ahahingwa icyayi mu rwanda hose afatanyije na musaza we Murefu, ubucuruzi bwe ahantu hanyuranye, tutibagiwe no hirya no hino mu mahanga, ahazwi cyane hakaba ari i Boston muri USA aho acuruza ikawa y'u Rwanda ku biciro bihanitse kurusha ibyo aba yatanze mu Rwanda.
Muri Shikama tukaba twamaganye ubu busambo butagira ubumuntu bukorerwa abana b'impfubyi, tukaba tuboneyeho aka kanya gusaba abanyarwanda bose b'umutima guhaguruka bagahagarara bakanga ko ibihumbi by'abana bitaravanwa mu bigo bibarera bijya gupfa urupfu bariya bagiye mbere bariho bapfa. Byongeye kandi dutekereza ko mu gihe ubukene bwugarije abari n'abagore bo mu Rwanda kugeza aho abenshi basigaye bata abana bamaze kubyara ku nzira iyo batabajugunye mu misarani, ibigo byakira abana b'impfubyi byagombye kwiyongera aho gufunga bike biriho. Buri mwana wese uvutse ni uburenganzira bwe bwo kubaho no kurerwa.
Abasenga rero nimusenge, kuko nta shiti twarangije kugera muri bya bihe bya nyuma byahanuwe na MAGAYANE: iyo mu gihugu runaka hari abarya iby'impfubyi n'abapafakazi, amaherezo yacyo aba yageze ku ndunduro.
Dg NKUSI Yozefu
shikamaye.blogspot.no
Shikama Uharanire ko Ukuri gusimbura ikinyoma.


text:
Aya macumbi yatangiye kubakwa na RSSB ku bufatanye na Minisiteri y’Ibikorwa remezo, iy’Ingabo n’Umujyi wa Kigali bikaba biteganyijwe ko muri Kamena umwaka utaha azaba yuzuye.
Azaba ari amacumbi bivugwa ko aciriritse ugereranyije n’andi RSSB yubatse hirya no hino mu mujyi wa Kigali yamaze kugurwa.Agenewe abakozi ba leta n’abikorera ariko b’amikoro aciriritse.
RSSB itangaza ko ku bufatanye n’Umujyi wa Kigali n’amabanki y’ubucuruzi hazakorwa igenzura hakarebwa umushahara ndetse n’umutungo w’umuntu uzaba ushaka kugura inzu kuko nta muherwe uyemerewe.
Mu imurikagurisha mpuzamahanga ririmo kubera i Kigali ku nshuro ya 19, Ikigo cy’Igihugu cy’Ubwiteganyirize mu Rwanda RSSB kirimo gusobanurira abakigana aho imirimo yo kubaka ayo macumbi igeze n’igihe abashaka kuzayagura bazatangira kwiyandikisha.
Mu kiganiro IGIHE yagiranye na Viviane Akili, umukozi wo mu biro by’itangazamakuru muri RSSB yavuze ko impamvu yo gusobanurira abagana Expo iby’amacumbi yatangiye kubakwa mu karere ka Gasabo, Umurenge wa Kinyinya, Akagari ka Kagugu ahitwa i Batsinda, ari uko hari abatabizi nyamara aya mazu yaragenewe ab’amikoro yitwa ko ari macye kandi ko mu kwezi k’Ukuboza uyu mwaka abazaba bashaka kuyagura bazaba baratangiye kuyafat.
Ati” Turashaka ko abatugana muri iyi expo bamenya ko ubu imirimo yo kubaka yatangiye muri Kamena 2016 kandi ko ayo macumbi uko ari 561 azaba yamaze kubakwa muri Kamena 2017, bityo mu Kuboza uyu mwaka abazashaka kuyagura bakazaba barimo kwiyandikisha.”
RSSB ivuga ko itaheje abafite ubushobozi buhambaye kuko aribo yabanje kubakira amacumbi i Gaculiro (Vision City & 2020 Estate) ndetse n’i Kagugu (Umucyo Estate).
Amacumbi azubakwa i Batsinda yose ni amagorofa hakazaba harimo isoko, aho bategera imodoka, amashuri, amaduka, inzu z’imyidagaduro n’ibindi bikoresho byose abantu bakenera ngo babashe kubaho neza.
Ibiciro by’amacumbi bihera ku mafaranga miliyoni 25 kugeza kuri Miliyoni 32 z’amafaranga y’u Rwanda bitewe n’ibyumba inzu umuntu ashaka ifite.
Kuri ubu imirimo yo kubaka igeze ku kigero cya 10% nyuma y’amezi abiri itangiye bikaba biteganywa ko muri Kamena 2017 izaba irangiye ari na bwo amabwiriza y’ubugure azashyirwa ahagaragara.
Nubwo hazaba ari mu magorofa, uwaguze inzu azaba afite uburenganzira bwo kuzayigurisha no kuba yayitangaho ingwate kuko izaba ari iye bwite.
Si muri Kigali gusa RSSB ikora ibikorwa byo kubaka amacumbi aciriritse kuko hari inzu zuzuye i Nyagatare zigurishwa ndetse n’indi mishinga myinshi igenda ikora.
Hirya no hino mu mu turere tugize Umujyi wa Kigali hari kugenda hubakwa amacumbi aciriritse muri gahunda yo kubaka amacumbi rusange ibihumbi 10 yo muri uru rwego.


text:
Indimu ni zimwe mu mbuto ziboneka ahantu henshi kwisi nahano mu Rwanda uzisanga hafi ku masoko yose ziraboneka zicuruzwa mumezi yose agize umwaka .Urubuto (indimu) ifite ishusho yiburungushuye ikagira igishishwa kigira umubyimba munini ifite ibara ry’umuhondo ujyakuba orange .Indimu zikunze gukoreshwa cyane munganda zikora imitobe ,indimu ikaba itanga umusaruro mwinshi birumvikana n’agafaranga kumuhinzi wayo!
Incamake
Citrus limon, izina ryayo rya gihanga ry’ igiti cy’indimu , indimu ishobora kugeza ku burebure bwa buri hagati ya 3m na 6m, amababi yayo agira ibara ry’icyatsi kibisi. Indabo z’indimu zigira ibara ry’umweru wifitemo akabara ka orange aho uzasanga mu gihe cyo kurabya impumuro ari yose aho ihinze bityo bigakurura inzuki ziza guhova . Iyo yeze usanga urubuto rugira igishishwa kinini kandi ikarangwa no kugira amazi cyane(umutobe).
Ubuhinzi
Citrus lemon ntabwo ari igiti cyihanganira ubukonje . kuberako ukwihangana kwayo mu bijyanye n’ubukonje budashobora kujya munsi ya dogere esheshatu munzi ya zero (-6°C). Kubakunda imitako indimu ntabwo zikunze guhingwa mu nzu ahubwo ibyiza ni ukuzihinga hanze kugirango zibone urumuri ndetse n’ubushyuhe zifuza .
Indimu zisaba ubutaka bufite amazi gusa icyiza cy’indimu ni uko hafi ubutaka bwose zishobora kubwihanganira . Zifite ubushobozi bwo kuba zahingwa no kubutaka busanzwe budasabye ifumbire cyangwa ibindi byihariye . Zikunda guhingwa kubutaka bwifitemi icyo twita ubusharire kugipimo cyiri hagati ya 5,5 na 6,5(pH compris entre 5,5 et 6,5).
Gutubura imbuto
Ushobora kubona imbuto zoguhinga ukoresheje uburyo buzwi ku izina ryo kugemeka.
Ubuhinzi bw’indimu
Labels: ubuhinzi


text:
Umugabo n’umugore bagomba kugira akamenyero ko kuganira iyo barimo guhuza ibitsina. Abakundana nta soni bagirirana iyo bahuza ibitsina. Baba bafunguye nta cyo bahishana.
Nta wamenya igituba cy’umugare n’uko kiryoherwa n’aho kiryoherwa nka nyira cyo. Kwereka umugore ko umukunda kandi umwitayeho bituma yifungura akakumenera amabanga y’aho umukora agataka kubera uburyohe. Na ho kugerageza kumushimisha nk’uko wabisomye muri theorie hari ubwo ntaho byakugeza, ugatangazwa n’impamvu wananiwe no guhaza umugore wawe.
No ku mugabo ni uko, nta wamenya uduce imboro iryoherwamo nk’umugabo uyitunze, n’uko rero mubaze, urebe ngo uramushimisha akagukundira icyo.
Guswera ni ukuganira. Umugore akabwira umugabo ibyo akunda iyo arimo kumuswera n’umugabo akabwira umugore uko yifuza ko amera arimo kumuswera.


text:
Inzoka ya mbere ku isi yagaragaye nk’ifite uburebure n’ubunini kurusha izindi ku Isi yiswe ‘Medusa’ ikaba yarabonywe mu Mujyi wa Kansas, muri Leta ya Missouri, muri Leta Zunze Ubumwe za Amerika.
Iyi nzoka yabonywe ku wa 12 Ukwakira 2011, ifite uburebure bwa metero 7.67, ari nabwo yashyirwaga mu gitabo cy’amateka adasanzwe y’Isi (Guinness Book of World Records).
Iyi nzoka y’agatangaza ku Isi ya Rurema yashoboraga kuba yatamirira rimwe ibintu cyangwa ikintu cy’ibiro 18, yo ubwayo ikaba yarapimaga ibiro 158.8.
Urubuga rwa Guinnessworldrecords, dukesha iyi nkuru rutangaza ko indi nzoka nini yari yarabayeho mu mateka y’isi yari iyabonwe ku wa 30 Nzeri 2009, yari ifite uburebure bwa metero 7.3.
Medusa izina ryahawe iyi nzoka, ni iry’ikigirwamana cyo mu Bugereki, cyafatwaga nk’ikigore, cyambaraga mu musatsi urunyurane rw’ibikururanda cyane cyane inzoka, inkuru dukesha urubuga Guinnessworldrecords.com.
Reba hano Video y’iyi nzoka ndende ku isi yanditswe mu gitabo cy’amateka:
Daniel MUKESHIMANA@Umubavu.com


text:
ADEPR Gatenga babimburiye izindi nsengero kuzuza ibisabwa na Leta maze bafungurirwa urusengeroYanditswe ku wa 2018-03-31 03:38:07 na
Itorero rya ADEPR mu rurembo rw’umugi wa Kigali muri Paruwasi ya Gatenga hari hamaze igihe kingana n’ukwezi hafunzwe kubwo kutuzuza ibisabwa na Leta kumabwiriza mashya agenda insengero ,Abakristo b’iri torero ubu bari mu byishimo bikomeye kuko nyuma yuko bujuje ibisabwa bamaze kongera gufungurirwa urusengero aha hakaba habaye hamwe munsengero nyinshi z’itorero rya ADEPR zafunzwe hafunguwe mbere.
ADEPR Gatenga si ibintu byinshi batari bujuje mu bisabwa kuko bari bategegetswe gushyira Sound Prouff ifata amajwi ngo yekurenga mu rusengero ndetse no kuzitira urusengero ,ibi byose nyuma yaho bamaze kubikorera maze abashinzwe kugenzura iby’ifunga n’ifungurwa ry’insengero mu karere ka Kicukiro mu murenge wa Gatenga bagenzuye bahira babafungurira urusengero ku munsi w’ejo kuwa 30 Werurwe 2018.
Pastor Bwate David umuyobozi w’umudugudu wa ADEPR Gatenga mu kiganiro yagiranye na IYOBOKAMANA.COM yemeje aya makuru avugako buzuye ishimwe ku Mana kuko nyuma y’ibyumweru bine basengera kuri ADEPR Kicukiro Shell kubera ko urusengero rwabo rwari rwafunzwe ubu rwamaze gufungurwa.
Muri aya magambo yagize ati:"Turashimira cyane ubuyobozi bwa Paruwasi ya Gatenga ndetse n’abakristo kuko twahuje umugambi twese dukora ibyo twasabwaga vuba none ubu tukaba twamaze gufungurirwa urusengero bivuzeko kuri iki cyumweru cy’umunsi mukuru wo kwibuka izuka ry’umwami wacu Yesu kristo tuzahasengera ,murumva ko ari ibyo gushima Imana cuane.
Uyu muyobozi yakomeje avugako gahunda z’itorero zikomeje nkuko bisanzwe n’ukuvugako ku cyumweru hazaba amateraniro abiri ndetse habe n’igaburo ryera kandi no kumibyizi gahunda zose zizakomeza ibihe by’ububyutse dusanganywe nk’Amasengesho ya mu gitondo (Nibature ),amasengesho yo gutabaza Imana aba buri wambere wa buri cyumweru kumasaha y’umugoroba, Amasengesho yo kuwa kane aba muri ADEPR Gatenga aho abakristo birirwa imbere y’Imana basenga hamwe n’umugoroba wo kuramya no guhimbaza Imana uba buri wa gatanu ibi byose birakomeje nkuko bisanzwe bityo turahamagarira abakristo n’abakunzi b’ibi bihe byiza kudacikwa kuko byasubiye uko bisanzwe.


text:
Umuyobozi w’Urwunge rw’amashuri rwa Regina Pacis Bungwe mu karere ka Burera, Habiyaremye Jean Damascene, yatangaje ko iryo shuri ryugarijwe n’umuvu w’amazi y’imvura ava mu muhanda icyo kigo giherereyeho akamanukira mu kigo akuzura mu byumba bitatu abanyeshuri bigiramo bikaba ngombwa ko babimura, bikabangamira amasomo yabo.
Yabitangaje ubwo intumwa za Minisiteri y’Uburezi zageraga muri icyo kigo, giherereye mu murenge wa Bungwe, mu bukangurambaga bwo kureba ibibangamiye ireme ry’uburezi mu(...)
Umuyobozi w’Urwunge rw’amashuri rwa Regina Pacis Bungwe mu karere ka Burera, Habiyaremye Jean Damascene, yatangaje ko iryo shuri ryugarijwe n’umuvu w’amazi y’imvura ava mu muhanda icyo kigo giherereyeho akamanukira mu kigo akuzura mu byumba bitatu abanyeshuri bigiramo bikaba ngombwa ko babimura, bikabangamira amasomo yabo.
Yabitangaje ubwo intumwa za Minisiteri y’Uburezi zageraga muri icyo kigo, giherereye mu murenge wa Bungwe, mu bukangurambaga bwo kureba ibibangamiye ireme ry’uburezi mu myigire n’imyigishirize haba ku barimu no ku banyeshuri.
Habiyaremye yatangaje ko icyo kibazo gituruka ku ikosa ry’uburyo umuhanda iryo shuri ryubatseho umeze, kuko ufite aho abawubatse bagennye ko amazi yose ava mu muhanda no ku nzu zo mu mudugudu yoherezwa mu kigo nyamara batarateganyije aho azaruhukira bityo agakwira mu byumba by’amashuri y’abana bo mu myaka itatu ibanza.
Ati “Mu gihe k’imvura nyinshi amazi yose aturuka mu gasantere aza ari menshi akanyura hano mu kigo, ibyo bikaba bitubangamiye.
Twarabisabye ngo babe bayacisha ahandi ariko ubu ntibirakorwa; ni ukuvuga ngo abadukoreye umuhanda batsindagiramo igitaka cya kariyeri twari twabasabye ngo barebe ahandi bayanyuza”.
Yakomeje avuga ko nk’ikigo bagerageje kuyakumira igihe yageze mu kigo ngo atagera mu byumba by’ishuri abana bigiramo kuko umuhanda utarakosorwa ariko bikaba bitarasubiza ikibazo gihari.
Ati “Iyo ageze mu kigo yangiriza amashuri n’ubwiherero akuzuramo bukangirika. Ni inshuro nyinshi twagiye dukura abana mu byuma by’ishuri kubera ko amazi yabaga yabyuzuyemo. Ku miryango y’ishuri twagiye dushyiraho uburyo bwo kuyatangira kugira ngo tuyagabanye ariko nabwo hari igihe aba menshi akagera mu ishuri”.
Ayinkamiye Josiane wigisha mu mwaka hatatu na we yavuze ko icyo kibazo kibabangamiye kuko igihe imvura yaguye bibasaba kwimura abana bakajya kureba ahandi baba bahungiye ayo mazi y’imvura yageze mu mashuri.
Ati “Birahangayikishije kuko aya mazi aramanuka akinjira mu ishuri ryo mu mwaka wa mbere ugasanga amazi yuzuyemo bikaba ikibazo, nk’uko imvura iba yaguye nta bwo umunyeshuri yiga. Iyo byabaye gutyo aba tubashyira mu yandi mashuri tukabanza kuyakora bakabona gusubiramo”.
Intumwa za Minisiteri y’Uburezi zagaragarijwe iki kibazo zirimo n’Umuyobozi ushinzwe amashuri y’inshuke, abanza n’ayisumbuye mu karere ka Burera, Musabwa Eumene, zavuze ko bagiye kwihutira kubigeza ku buyobozi bw’umurenge ahari ikosa mu mitunganyirize y’umuhanda rigakosorwa amazi ntiyongere kuyoborwa mu kigo k’ishuri.
Niyomugabo Albert


text:
Kwambara si ibya vuba ; n’aba kera bari bazi kurimba. Model y’iki cyumweru yahimbwe igendeye kuri imwe mu myabarire y’abo mubihe bishize nko muri za 70 cyangwa 80. Gusa ikoranye ubuhanga butuma inigiramo ishusho y’ibigezweho kuri ubu. Iyi model iroroheje irarimbitse kandi iracyeye. Ni umwambaro ukubiye hamwe n’ imirimbo nyafurika ndetse n’iya kizungu.
Model muri rusange igizwe n’ishati kugice cyo hejuru ndetse n’ijipo ku cyo hasi.
Ishati ifite col mao, ni ngufi mu burebure kandi n’amaboko yayo ni magufi, ahagaze kandi abyimbye ku rutugu hagasozaho bande ifashe kandi izengurutse ukuboko. Iyi shati idoze mugitamabaro ya cotton y’umukara ibengerana kandi ikomeye.
Ijipo idoze mu gitamabro cya lain y’umweru. Ni ijpo yo mu bwoko bumenyerewe kwitwa duruwate (droite). Ni ukuvuga yegereye kuva munda , mu matako kugera aho igarukiye ; ari nabyo bituma yongerwaho fanti (fente )cyangwa se na none pasura ahagana imbere kuruhande ; kugira umuntu abashe gutambuka. Ariko nanone muburyo bwo kuyongerera n’ishusho isamaje.
Byumwihariko amabara yumweru n’umukara arajyana ariko niba ushaka ko birushaho kugaragara neza ni byiza ko uhitamo ibyo ujyanisha by’ibara ritandukanye kugirango buri cyose kigaragare cyisanzuye ku giti cya cyo. Urugero ni nk’izo nigi zigaragara ku ifoto. Zifite ibara ryumutuku. Zikozwe mu masaro y’ibiti, naho urudodo ruhuza amasaro manini rukozwe namasaro ya plastic nabwo amabara atandukanye yerurutse.
Inkweto n’isakoshi ni ibintu bitegekana mumategeko yo kurimba. Uko ari bibiri biragengana. Niba ushaka isakoshi nto yo muntoki wayitwaza gusa ari uko wambayeho inkweto ndende kandi zifunze. Niba ushaka inkweto zo hasi ni byiza gufata isakoshe nini yaba ifite umushumi mugufi cyangwa muremure. Amabara y’isakoshe n’ayinkweto nibyiza ko yaba umukara.
Ushobora kwisiga umutuku ku munwa ndetse mwinshi rwose ariko ntugire ibindi ushyiraho birenze gusokoza ingohe no kwisiga amavuta ayaga. (ibuka kuyasiga n’ibindi bice byose by’umubiri bigaragara hanze kuri iyi model : amagaru n’amaboko) Puderi yihorere.
Ushobora kwisiga vernis yumutuku cyangwa y’umukara ku bayikunda.
K’umuntu ufite imisatsi itadefirije byaba byiza usokoje nka afro. No kuyindi misatsi ariko byaba byiza uko usokoje kose ariko ugasandaza imisatsi cyangwa se wana yifunga bikaba bidakomeje cyane.keretse ku bantu bafite nanone umusatsi muremure cyane aho ashobora gusokoza shinyo yihariye izwi ku izina rya “queue de cheval.
Moderi ya Karahanyuze
Kwambara si ibya vuba ; n’aba kera bari bazi kurimba. Model y’iki cyumweru yahimbwe igendeye kuri imwe mu myabarire y’abo mubihe bishize nko muri za 70 cyangwa 80. Gusa ikoranye ubuhanga butuma inigiramo ishusho y’ibigezweho kuri ubu. Iyi model iroroheje irarimbitse kandi iracyeye. Ni umwambaro ukubiye hamwe n’ imirimbo nyafurika ndetse n’iya kizungu.
Labels: kwambara


text:
Muri iki gihe u Rwanda rwibuka Jenoside yakorewe Abatutsi mu 1994 ku nshuro ya 24,ugasanga abahanzi batandukanye basohora ibihangano bikubiyemo ubutumwa bw’ihumure no kunga Abanyarwanda, ku muhanzi Simon Bikindi kimwe na bagenzi be mbere ya Jenoside wasangaga akangurira abanyarwanda kwangana ashingiye ku moko byanaje guhembera Jenoside yakorewe Abatutsi.
Bumwe mu buhamya bw’abazi uyu mugabo kuva na mbere bavuga ko bakuze bumva ibihangano by’uyu muhanzi bakanabikunda cyane, ngo yaririmbaga indirimbo nziza zitera umunezero,izishishikariza abaturage kubahiriza gahunda za leta ariko akagira n’izikangurira Abahutu kwanga Abatutsi.
Bikindi ngo yari umuhanzi ukunzwe ufatwa nk’inararibonye y’umuhanzi nyarwanda aho yaririmbaga mu njyana za kinyarwanda yifashishije ibikoresho gakondo ariko ngo ntiyakozwaga imbyino yitwa Umushayayo kuko yayitiriraga Abatutsi ahubwo akimakaza imbyino z’Ikinimba kuko ngo zari zibereye Abahutu.
Bikindi yari umuhanzi w’icyamamare udasanzwe mu Rwanda kuko yakinaga Ikinamico,akaririmba akora n’amatangazo yamamaza,gusa ahanini ibyinshi yakoraga byaganishaga ku macakubiri yaje no guhembera Jenoside yakorewe Abatutsi.
Umuhanzi akaba n’umunya Politiki Simoni Bikindi yavutse Tariki ya 28 Ukwakira mu mwaka wi 1954 avukira mu cyahoze ari komini rwerere Perefegitura ya Gisenyi, ubu ni mu ntara y’Uburengerazuba , Akarere ka Rubavu.
Mu mwaka wi 1994 Bikindi Simon yakoraga muri minisiteri y’urubyiruko n’amashyirahamwe aha kandi uyu Muhanzi Simon Bikindi Yayoboraga Itorero ryitwaga Irindiro .
Ikindi kandi nk’uko byakunze kugaragazwa n’ubushinjacyaha bwabigaragaje yari umwe mu bayobozi w’ishyaka rya (MRND) ryagize uruhare rukomeye muri Jenoside yakorewe Abatutsi ryashinzwe na Perezida wa Leta yacyuye igihe Yuvenali Habyarimana.
Abinyujije mu buhanzi bwe ndetse n’indirimbo yaririmbaga, Simon Bikindi mu mwaka wi 1994 yagize uruhare runini mu gushishikariza Abahutu gutsemba Abatutsi cyane ko Indirimbo ze zabaga zigizwe n’amagambo yuzuye urwango ashingiye ku ivanguramoko n’amacakubiri .Aha kandi ibi yabifashwagamo n’iri torero ryitwaga Irindiro yari abereye umuyobozi.
Uyu muhanzi Simon Bikindi yari umuntu umwe mu bavugaga rikijyana kuri iyi Leta ya Perezida Habyarimana Yuvenali bitewe n’uko yari umuntu wa hafi wa Perezida, dore ko banavukaga muri Perefegitura imwe ariyo Gisenyi.
Ibi ni bimwe mu byaherezaga imbaraga no kurushaho kugirirwa icyizere n’abanyarwandak’uyu Muhanzi Bikindi Simon.
Umuhanzi Bikindi Simon yaje kuregwa ibyaha bya Jenocide yakorewe Abatutsi muri mata 1994.
Hari ku italiki o2 Ukwakira 2008 ubwo urukiko mpuzamahanga rwashyiriweho u Rwanda, Arusha muri Tanzania rwakatiye umuhanzi akaba n’umuririmbyi Simoni Bikindi igifungo cy’imyaka cumi n’itanu rumaze kumuhamya icyaha kimwe cyo gukangurira Abahutu gutsemba Abatutsi.
Uru ruhare rwe mu gukangurira Abahutu gutsemba Abatutsi rwagaragaye mu ndirimbo eshatu ze arizo “Twasezereye ingoma ya Cyami, Nangabahutu, Bene Sebahinzi”.
Izi ndirimbo zakoreshejwe cyane n’amashyaka mu gutegura no gushyira mu bikorwa Jenocide yakorewe Abatutsi muri Mata 1994 .Izi ndirimbo abacamanza basanze zari zikubiyemo ubutumwa buhamagarira Abahutu kunga ubumwe bakikiza inyenzi(Abatutsi) ndetse no kubakangurira kubanga .
Ubundi Bikindi yari yarafashwe mu mwaka wa 2001 ahita atabwa muri yombi kugeza ubwo yashyikirizwaga uru rukiko rwa Arusha rwamukatiye imyaka 15 y’Igifungo akimara guhamwa n’ibi byaha yaregwaga.
Bikindi Simon kandi azwi cyane kuri disikuru yigeze kuvuga muri Kamena 1994, aho yaba yarakanguriraga Abahutu guhaguruka bakica Abatutsi. Bikindi kandi azwi nk’umuntu wahimbaga indirimbo zanyuraga no kuri Radiyo y’igihugu, ngo zikaba zaravugwagamo ko Abatutsi aribo ntandaro z’ibibazo by’u Rwanda, ngo bakaba n’abanzi.
Ibitekerezo
hasigaye imyaka ingahe ngafungurwe Kanda hano umusubize
Niba yidegembya azongere asubiremo(remix)y'izo ndirimbo ze noneho tumwumve!uwamukatiye iyo myaka ingana urwara yirengagije umuhate we mu gukangurira abahutu kwica abatutsi ni uko bari bahuje umugambi Kanda hano umusubize
Niba yidegembya azongere asubiremo(remix)y'izo ndirimbo ze noneho tumwumve!uwamukatiye iyo myaka ingana urwara yirengagije umuhate we mu gukangurira abahutu kwica abatutsi ni uko bari bahuje umugambi Kanda hano umusubize
Njye nkunda bikindi cyane kuko yavugaga ukuri yari umuhanuzi ibyo yavuze byarabaye ,inkotanyi zafashe ubutegetsi abahutu n,amashyaka ba genda nka nyomberi nihe yabeshye,de toute façons yari un artiste,mureke message yanjye ihite kuki mudakunda ko bizita Kanda hano umusubize
Njye nkunda bikindi cyane kuko yavugaga ukuri yari umuhanuzi ibyo yavuze byarabaye ,inkotanyi zafashe ubutegetsi abahutu n,amashyaka ba genda nka nyomberi nihe yabeshye,de toute façons yari un artiste,mureke message yanjye ihite kuki mudakunda ko bizita Kanda hano umusubize
Ko mwibagiwe se kuvugako ko yarangije ibihano ubu yidegembya? Kanda hano umusubize
Ntamahoro yumunyabyaha nyuma yurupfu hari urundi rubanza rumutegereje Kanda hano umusubize
MANA UTURINDEPE Kanda hano umusubize


text:
Menya itandukaniro hagati y’urukundo n’amarangamutima
Muri iyi nkuru tugiye kuvuga isano iri hagati y’urukundo n’amarangamutima tunerekane aho bitandukaniye, byagufasha kutazongera kubyitiranya dore ko ubona umuntu rimwe ukamubwira ko wamukunze nyamara nyuma y’ukwezi ugasanga ntukinibuka izina rye.
Urukundo n’amarangamutima
-
Amarangamutima
Twese bitubaho kubona umuntu ukumva muri wowe uramukunze. Uko kumva umukunze ako kanya mu by’ukuri ntabwo byo ari rwo rukundo ahubwo ni amarangamutima. Uzasanga kugirango uwo muntu wumve muri wowe umukunze hari ikintu runaka kuri we kizaba cyagukuruye. Ushobora kuba wagiye mu kiliziya nuko umwe mu baririmbyi ukanezezwa n’uburyo ari kuririmba, ijwi rye se cyangwa ibimenyetso akoresha.
Ushobora kujya mu kabari nuko uwakwakiriye uburyo yakwitwayeho, yakwakiriye se, byahuza n’uko wifuza ukumva umugiriye amarangamutima.
Umukozi mukorana ashobora kuza yambaye uko adasanzwe yambara cyangwa akakwitwaraho uko Atari asanzwe akwitwaraho nuko bikamugukururiraho.
Izi ni zimwe mu ngero zerekana amarangamutima dushobora rimwe na rimwe kwita urukundo.
Muri macye amarangamutima aza ako kanya kandi agira ikintu runaka cyaba gito cyangwa kinini kiyabyutsa.
Gusa amarangamutima burya niyo abyara urukundo
2. Urukundo
Ya marangamutima rero ntabwo tuyagaragaza mu buryo bumwe. Hari uyagira akayapfukirana cyane cyane iyo uwo yayagiriye abona ntaho bahurira. Hari n’uyagira akayagaragariza uwo yayagiriye. Uyu rero wagiriwe amarangamutima niwe ushobora gutuma abyara urukundo cyangwa se akagumya kuba amarangamutima gusa.
Akenshi amarangamutima agendana n’ibyo wowe wifuza kandi ukunda. Uwo wayagiriye iyo mufite ibyo muhuza bituma iminsi ya mbere itabagora dore ko muba musangiye byinshi. Iyi minsi ya mbere y’urukundo niyo iryoha ku bantu bose kuko muba muhararanye. Gusohokana, guhana impano, guhamagarana kenshi, n’ibindi binyuranye byo kubagarira urukundo nibyo byiharira amasaha yanyu menshi.
Aha muba mwumva nta cyabatanya ndetse urukundo rwanyu nta kizarurangiza.
Nyamara benshi kubera kutamenya urukundo icyo ari cyo birangira icyari urukundo gihindutsemo kwicuza no kubabara.
Kubera iki?
Kuko urukundo Atari amarangamutima gusa.
Uwo ukunda umuhitamo mu gihe amarangamutima adahitamo. Nubwo bavuga ngo urukundo rujya aho rushatse, burya ni amarangamutima ajya aho ashatse noneho wowe ugahitamo kuyarekerayo cyangwa kuyakurayo. Urukundo rwo rusaba kwitanga n’umwanya no kwibaza icyo wakora ngo ntirurangire.
Akazi gakomeye mu rukundo gatangira iyo wiyemeje gukunda uwo muntu. Gufuha biraza, kubura amahoro kuko utazi aho ari n’amakuru ye bikiyongera, kwifuza ko yakuba hafi bikaza.
Ikosa benshi bakora ni ugushaka ko uwo ukunda aba uko ushaka, aba nkawe. Ntibishoboka. Urukundo rureba ibyiza by’uwo ukunda gusa niyo cyaba ari kimwe, nicyo witaho kuruta kureba amakosa ye, niyo yaba igihumbi. Ibuka ko wamukunze kuko ubihisemo, si uko wabitegetswe. Nubwo yaba ariwe wagusabye ko mukundana nta gahato washyizweho. Muri benshi babyifuzaga niwe gusa wemeye ko muba mu rukundo. Kwakira uwo ukunda uko ari niryo shingiro nyaryo ry’urukundo. Uko agukunda nibyo bizatuma we ubwe, ayibwirije agerageza kwisanisha n’uko uri cyangwa ushaka naho wowe ntacyo wakora ngo umuhindure. Kumubwira ibyo udakunda birahagije, ahasigaye we azifatira umwanzuro w’uko abyitwaramo.
Niba mu mibanire yanyu hari ikitagenda neza, aho kureba icyo mugenzi wawe atagukorera ahubwo reba wowe icyo ukwiye kumukorera. Dusabwa kutabera ikigeragezo abadukunda ahubwo tukababera inkingi.
Urukundo nyarukundo ntirushira no mu bihe bibi rurakomeza
Ese ubundi kuki ari we nkunda? Iki kibazo jya ucyibaza igihe cyose habaye kutumvikana ku kintu runaka hagati yanyu, bizagufasha kubisohokamo neza. Kuba ari we ukunda na we akaba ari wowe akunda, ni uko mwabihisemo, mwabyiyemeje. Ntibikwiye gusozwa n’intonganya no kubwirana amagambo akomeretsa no gushyira hanze ibyari amabanga y’urukundo rwanyu. Iyo bibaye byerekana ko mwakomeje kuzamura amarangamutima ntimuzamure urukundo.
Gukururwa n’ikimero, imyitwarire mu buriri, ni zimwe mu ngero zo gushyira imbere amarangamutima kurenza urukundo kandi akenshi birangira nabi.
Urukundo ni amahitamo. Duhitamo kureba ibyiza gusa, tukirengagiza ibibi, tugashaka ibyo tugomba kandi dukwiye gukorera uwo dukunda kandi tukibuka ko uwo twahisemo, tumukunda. Ibyo kubishyira imbere ni rwo rukundo kandi guharanira ko bikomeza gutyo niko kuguma mu rukundo.


text:
Pasiteri Nyinawingeri Angelique yavutse ku wa 18 Werurwe 1971.
Mu butumwa yanyujije ku rukuta rwe rwa Facebook kuri iki Cyumweru, tariki ya 18 Werurwe 2018, Apôtre Gitwaza yagize ati “Isabukuru nziza y’amavuko ku mugore uzwi nka Mama Pasiteri Angelique N. Gitwaza. Wambereye umugisha ukomeye mu buzima bwanjye, ubw’abana bacu n’ubw’abakirisitu twasigiwe kuyobora.”
Yakomeje agira ati “Kwitanga utizigamye, umurava n’urukundo byawe byambereye akabando ko kwagura Ubwami bw’Imana no kuzuza umugambi wayo kuri njye.”
Apôtre Dr Paul Gitwaza yasabye Imana gukomeza kumufasha no kumurinda mu myaka yose iri imbere ye.
Yagize ati “Tunezerewe n’ubuzima bwawe uyu munsi kandi tukwifurije imigisha myinshi mu buntu bw’Imana busaga. Ndinginga Imana ikongerere imyaka yo kubaho kandi ikomeze iguhaze ibyishimo by’iteka.”
Dr Paul Gitwaza wavukiye muri Repubulika Iharanira Demokarasi ya Congo na we yakorewe ibirori by’isabukuru ye y’imyaka 46 y’amavuko ku wa 15 Kanama 2017 mu rusengero rwa Zion Temple Gatenga.
Icyo gihe umugore we Pasiteri Nyinawingeri Angelique wari muri Leta Zunze Ubumwe za Amerika yamwoherereje ubutumwa amwifuriza amwifuriza kuzarama kugeza abonye ubuvivi bwe.
Apôtre Dr Paul Gitwaza na Pasiteri Nyinawingeri Angelique bafitanye abana batatu b’abahungu baba muri Amerika.


text:
I.1. Izina na nyiraryo
Kuki umwana avuka bakamwita izina? Izina rihuriyehe na nyiraryo?Izina ry’umuntu niryo rimutandukanya n’abandi,niryo rimuha umwanya mu muryango,bakamuhamagara bakamuvuga.Niryo rigira umuntu uwo ariwe.
Izina ni icyubahiro cy’umuntu.Uwubashye izina ryawe ni wowe aba yubashye.Umuntu mukuru ntawe umuvuga mwizina.Ni sogokuru cyangwa nyogokuru, muzehe cyangwa bibi mu mvugo y’abubu.
Umugore iyo ashatse umugabo atsinda ababyeyi be n’abavandimwe babo kubera icyubahiro abafitiye.Abashizi bisoni iyo batinyutse kubavuga mu izina;no kubatuka ntibabikangwa. Abagore bamwe ntibavuga abagabo babo mu izina,cyangwa ngo babahamagare nk’abana, keretse bamubwira undi muntu batari kumwe.
I.2. Iyo bita izina bakurikiza iki?
Hari abita amazina bafite icyo bitiriye,niyo mazina y’amagenurano.Ari mu Rwanda cyangwa mu bindi bihugu ayo mazina abaho.Hari abita bisunga Imana ,barapfushije cyane kuko ariyo igena, bakita “uwintije,Niyitegeka…”Abita bashimira Imana berekana ukwizera bayifitiye bakita “Mungwarakarama,Bayizere,tuyishime,…”Hari abita bakurikije uko bameranye n’abandi,aho ibihe bigeze,ikintu cyadutse cyangwa se ubutegetsi buriho.Umwana yavukira ku nzira akitwa”Kanya-nzira,Nyarugendo”n’izindi ngero nyinshi.
Amazina rero ari kwinshi mu Kinyarwanda hari:
1. Aranga ubutwari ku rugamba nka:
Rwagitinywa
Ruvuzacyuma
Rukaburandekwe
2.Aranga intambara:bavutse mu gihe cy’itabaro nka:
Matabaro
Tabaro
Nyiratabaro
3. Aranga inshuti n’ubucuti nka:
Mbonyincuti,
Mukarugomwa(yitiriwe Rugomwa),…
4.Aranga imico myiza nka:
Mugwaneza
Mugiraneza
5.Abyinirira nka
Kayitesi
Candari
6.Aranga imbyaro nka:
Nyandwi
Nyiraminani
Nyabyenda
Nyiramisago,….
7. Ay’impfusha n’ahungisha urupfu akerekeza ku tunyamaswa nka:
Icyimpaye
Ahorushakiye
Nyakabwa,
Sebyatsi
Kanyamanza
Nyiragakwavu
8.Aranga imibanire mibi mu bantu nka:
Banyangiriki
Barajiginywa
Bariyanga
Sibomana
Bihoyiki...
9. Ayerekana Imana n’ibiyerekeye nka:
Niyitegeka
Maniraguha
Niyigena
Uwimana
Tuyishime…
10.Ayerekeye imandwa nka:
Semandwa
Kamandwa
Busizori
Binego
Mugasa,
Kagoro….
11.Ayo abanyarwanda bakunze kwita kuko avugitse neza kandi batazi icyo avuga, ngo ashobora kuba ari amahima nka:
Rutayisire
Karisa
Umurisa….
Icyo twavuga rero kuri aya mazina ni uko muri iki gihe tugezemo,Abanyarwanda badakwiye gukomeza kwita abana babo amazina aranga inzangano ziri mu bantu,inzigo n’ibindi.Impamvu nuko ubundi ikibi cyagombye gushakirwa umuti,kikarandurwa,aho kugikwirakwiza bakiraga abana batakigizemo uruhare.Ubutaha tukazaganira ku buryo umuhango wo kwita izina uzwi ku izina ryo “kurya ubunnyano”wagendaga.
Dukomeze gufatanya gusigasira umuco wacu wa Kinyarwanda,Imana ibahundagazeho umugisha.


text:
Mu gitaramo cyo gufungura Stade ya Rutunga, Senderi yaguriye amakariso abarenga 20 beruye bagahamya ko nta makariso bafite, anaboneraho abamurikira izina rye rishya ryiyongera kuri Senderi ariryo “International Hit”.
Uyu muhanzi w’Umunyarwanda Senderi International Hit uvuga ko izina rye rishya ryakiriwe n’abaturage benshi kandi bishimye bitewe n’uko bakunda ibihangano bye nk’“Icyomoro”, “Intore ntiganya ishaka ibisubizo”, “Twaribohoye” n’izindi zitandukannye, yemeza ko yahamagariwe wenyine gutaha iyi stade nziza cyane iri mu Murenge wa Rutunga mu Karere ka Gasabo, ku mpamvu z’uko Ubuyobozi bw’uyu Murenge bwari bwabisabwe n’abaturage bawo ko Senderi ariwe wenyine bifuza ko yaza gutaha Stade biyubakiye kuko ngo iyo bumvise Stade bumva Rayon Sport, Kiyovu, Mukura, APR, Intenseur F.C, n’izindi.
Senderi yagize ati: “Igiterane kimaze gushyuha, haje umwana umwe ambwira ko ankunda cyane, arambwira ati: “Nta kariso mfite ngurira ikariso”. Kuko ntayo yari yambaye, nahise mbwira abadafite amakariso bose ngo bamanike amaboko maze abakobwa n’abahungu barerura ari benshi cyane, kuri iyo stade mpava bankunze cyane bumva ko mu byukuri umuhanzi wabo yaje”.
Akomeza avuga ko kuko atazi igiciro cy’uko imwe igura, yahise aha umucuruzi amafaranga ibihumbi 20 ngo ayihe buri wese weruye akemera ko ntayo afite, mu bari baje muri ibyi birori byizihijwe kuri tariki ya 13 Nyakanga 2012.
Ngo bitewe n’uko abaturage bamugirira inyota kuko amaradiyo adakina indirimbo ze cyane ngo bamwumve dore ko anayasaba kuzikina, ngo n’ubwo zitabikora we yifitiye gahunda agiye gutangira yo kujya asanga abaturage aho bari haba mu masoko, aho batuye n’ahandi azajya abisangira ku mafaranga make aho azabaririmbira kugeza kuri Noheli.


text:
News
Home > News > ITANGAZO RIGENEWE ABANYAMAKURU
ITANGAZO RIGENEWE ABANYAMAKURU
> 12 October 2014
Kuri uyu wa Kane tariki ya 09/10/2014, Rubavu kuri Centre Culturel hateraniye Inama yahuje abacuruzi n’ubuyobozi bw’ Akarere. Iyi nama yarigamije kurebera hamwe ibyagezweho n’Urwego rushinzwe ibiganiro hagati y’Abacuruzi na Leta RPPD rwatangiye gukora muri Rubavu kuwa 17/2/2013.
Umukozi Ushinzwe Amakoperative n’Ubucuruzi waruhagarariye Umuyobozi w’Akarere yongeye kwibutsa impamvu nyamukuru y’ iyi nama ko igamije kurebera hamwe ibimaze kugerwaho na gahunda ya RPPD ndetse no kugaragaza ibindi bibazo bidindiza ubucuruzi mu Karere. Yamenyesheje abikorera ko Akarere gashyigikiye iyi gahunda kakaba kiteguye kuboneka mu biganiro byose kazatumirwamo.
Perezida w’Abikorera wa Rubavu, Dirigeant HITAYEZU yibukije amateka ya gahunda ya RPPD ko yatangiye abacuruzi batayumva neza ariko nyuma y’ibiganiro byakozwe bikaba bigaragara ko byagize impinduka mu myumvire ndetse bikanatanga icyizere cy’umusaruro bashingiye ku bibazo byagiye bikemurwa.
Bimwe mu byingenzi byagaragajwe byagezweho na Gahunda ya RPPD muri Rubavu n’ibi bikurikira:
• Ubu urutonde rw’imisoro n’amahoro byemezwa na Njyanama, Abikorera babanje kurutangaho ibitekerezo
• Inzego zibishinzwe zahagaritse abavunjayi bose bakoraga mu kajagari badafite ibyangombwa, hemezwa ko hasigara hakora abafite ibyangombwa bahawe na BNR.
• Abagore bakora ubucuruzi bwambukiranya imipaka biyemeje kwibumbira muri koperative, Akarere kakabafasha kubona ibyangombwa n’ahantu ho kubika ibicuruzwa byabo mbere yuko byambuka umupaka
• Umukozi wa BDF n’uw’Akarere bakurikirana imishinga abagore bagejeje muri Banki kugeza igihe baboneye inguzanyo.
Umukozi ushinzwe ubukerarugendo muri RDB yasobanuriye abacuruzi ingamba ziriho zo guteza imbere ubukerarugendo ndetse n’amahoteli. Yanabatangarije ko ku mazi “Kivu Belt” hari ibibanza byo kubakamo amahoteli , abakangurira gutangira gutekereza gushoramo Imari. Yagaragaje imbogamizi z’ubukerarugendo harimo, amahoteli akiri make, kudatanga serivisi nziza ndetse na magendu zigaragara mu mahoteli, aho yababwiye ko amahoteli 8 gusa ariyo afite ibyangombwa byo gukora muri Rubavu. Yabasabye ubufatanye mu gukurikiza ibisabwa ku maresitora n’amahoteri.
Abacuruzi bishimiye cyane iyi gahunda ko yabafashije gukemura ibibazo byagaragaraga mu kazi kabo ndetse no gusobanukirwa gahunda zitandukanye zibateza imbere bishimiye Inama Leta ibagira n’uburyo ibaba hafi mu gukemura imbogamizi bahura nazo.
Bimwe mu bibazo by’ingenzi birebana n’Ubucuruzi byagaragajwe muri Rubavu byazakemurwa binyuze mu biganiro n’ibi bikurikira:
Ikibazo cyo guhomba cy’Amahoteli
Umuriro ugenda ugaruka ukangiza ibiribwa ndetse n’ibikoresho
Abagabo banga gusinyira abagore babo ingwate .
Umuyobozi w’Akarere ushinzwe imibereho myiza y’abaturage, Nyirafasari Rachel yosoje Ibiganiro akangurira abacuruzi kwegera Akarere mu gihe bahuye n’ibibazo bakabishakira igisubizo hamwe, agira ati ikigamijwe n’Iterambere ry’Akarere. Yashimiye cyane ubufatanye bw’Akarere na PSF/RDB ndetse na GIZ mu guteza imbere ubucuruzi.
By,
Daniel Nkubito, RPPD Secretariat/RDB
Rose Kanyange/RPPD Secretariat/PSF


text:
MENYA BYINSHI KURI MANTRA , UBURYO BWO GUSUBIRAMO AMAGAMBO RUNAKA KENSHI, MU KUVURA DEPRESSION
Mbere yuko haduka imiti nka za Prozac na Xanax abantu ubwabo bari bafite uburyo bivuramo cyangwa bavuramo indwara y’agahinda gasaze, kwiheba no kwigunga ariyo depression. Ubu buryo bwari ugusubiramo inshuro nyinshi amagambo y’iremamutima n’isanamutima bityo uko bayasubiramo bikagenda bituma umutima utuza bakumva bamerewe neza.
Ubu buryo bwatangiriye mu Buhinde imyaka 3000 ishize buzwi nka mantra, bwaje gukoreshwa n’amadini anyuranye nka Gatolika ikoresha ishapule cyangwa se Buddhist na Islam bakoresha nabo urunigi rw’amasaro menshi bagenda bavuga amagambo runaka uko bageze kuri buri saro.
Nyamara kandi nubwo aya madini yo abikoresha mu buryo bwo gusenga no gushengerera, mu kuvura depression ho nta magambo yihariye yagenwe akoreshwa ahubwo umuntu we ubwe niwe ugenda yibwira amagambo ahumuriza.
Nubwo ariko nta magambo cyangwa interuro zihariye , hano twaguteguriye amwe mu magambo ushobora kwifashisha ariko si ihame nawe wakwishyiriraho ayawe. Aya tugiye kuvuga hano azwiho kuba yaragiye afasha benshi.
Mantras zakugaruramo ihumure n’icyizere
1. Ibi nabyo bizashira
Kwiyibutsa ko ibihe by’akaga, ibihe bibi bigoye kandi bishishana bitazahoraho ni bumwe mu buryo buzanira umuntu ihumure bukarema agatima. Umuhanga abasha kubona ko ibyo anyuramo atazahora abinyuramo kuko ikigira intangiriro kigira n’iherezo.
2. Reka ngerageze uyu munsi
Kwiha intego yo kwihangana byibuze uwo munsi gusa bizatuma no ku munsi ukurikira wibuka ko umunsi washize nawo wabashije kuwihanganira. Aha si mu gihe cya depression gusa ahubwo no kuba wifuza gucika ku ngeso runaka yakubase ubu buryo buragufasha. Uyu munsi gusa, bitanga icyizere kurenza uyu mwaka gusa cyangwa uku kwezi gusa yemwe n’iki cyumweru gusa. Kwiha intego muri wowe y’amasaha 24 ukabikora kenshi si kimwe no kwiha intego y’iminsi 7 cyangwa 30.
3. Nzamera neza
Imwe mu mpamvu ituma urushaho kwiheba ni ukumva ko udateze kuzakira cyangwa kuva mu bibazo bikugose. Ibwire mu mutima ko uzamera neza, uzakira, utazahora mu bibazo. Biguha ibyiringiro kandi bikagutera akanyabugabo. Nubwo waba urwaye indwara igoye gukira, aho kwiheba (kuko n’ubundi sibyo bizatuma ukira) iheshe amahoro wumve ko uzamera neza
4. Iki ni igihe cyo kubabara
Iyibutse muri wowe ko ubuzima bubamo ibyiza n’ibibi, kwishima no kubabara. Noneho wibwire uti: “iki ni igihe cyo kubabara. Nkirimo ariko nzakivamo haze igihe cyo kwishima.”
Ibi bizatuma udaha agaciro ibikubabaza ahubwo uhorane ubutwari kuko uziko utazahora mu kababaro.
5. Ngomba kubera urugero abandi
Ibuka ko atari wowe gusa ubabaye, kandi ko hari benshi bagufataho icyitegererezo n’urugero. Ibi bizatuma akababaro kawe n’ibibazo aho kuguherana biguhindukira isoko yo gukomera no gukomeza abandi. Niba uri umubyeyi ukaba ucitse intege urumva umwana we bicura iki? Kubyibaza no kwiyemeza kumubera urugero rwiza bizatuma utongera kwita ku bigushavuza ahubwo ube umunyampuhwe.
6. Ndacyariho ndahumeka
Uko uhumeka ibuka ko hariho abapfuye. Injiza umwuka wongere uwusohore uvuge uti ndacyariho. Hamwe n’ibyo twavuze haruguru wibuke kv atari ko bizahora. Humeka umwuka mwiza, utagurwa kandi utuma ubasha kubaho wibuka ko ukiriho bitume ugira icyizere cy’ejo hazaza.
7. Humura
Aya magambo akoreshwa henshi haba mu bitabo by’amadini, mu ndirimbo agira ati: ” witinya, humura, wigira ubwoba” ni amagambo ahumuriza, agasana umutima kandi akawuteramo ibyiringiro. Humura nturi wenyine, humura ntibizongera, humura uzakira…
8. Byikuremo
Uko muri wowe uhangana no kwikuramo ibiguhangayikishije, ibikubabaje, ibigutera kwiheba ibwire mu mutima uti reka bigende bimvemo. Kwizera kurarema. Uko ubyibwira ko bigomba kugenda niko bizagenda koko bikuvemo wumve utuje utengamaye.
9. Nta makuba ahari
Nyuma y’imvura y’umugaru, umuyaga w’ishuheri, harongera hakaza ibihe byiza. Nta mvura idahita, nta nzara itarangira, nta byago bihoraho. Mu nzira ugenda nijoro, ishyiremo ko nta makuba bikurinde guhagarika umutima. Wireba ibintu mu ruhande rubi gusa. Nyuma y’ibikubayeho ibuka ko nta makuba agihari ahubwo ugiye mu gihe cyiza bityo bigutere akanyabugabo n’icyizere.
10. Ndahagije
Si ngombwa kugira inshuti 5000 kuri Facebook cyangwa abagukurikira basaga miliyoni kuri twitter ngo ubone kugira agaciro. Ahubwo wowe umva ko uhagije kandi wihagije. Iyibutse ko ak’imuhana kaza imvura ihise. Ibyishimo byawe, ingufu zawe, ibyo uzageraho byose ni wowe ubwawe ugomba kubyishakamo ibiva ahandi bikaza ari inyongera cyangwa inyunganizi.


text:
Gakenke: Ku nshuro ya kabiri, Umurenge wa Muyongwe wabaye indashyikirwa mu kwesa imihigo mu karere
Umunyamabanga Nshingwabikorwa w’Umurenge wa Muyongwe, Habanabakize Jean Claude.
Mu isuzuma ry’imihigo ya 2012-2013 ryakozwe n’Akarere ka Gakenke, Umurenge wa Muyongwe waje ku mwanya wa mbere mu Karere mu kwesa imihigo nyuma y’uko wari wegukanye uwo mwanya no mu mwaka wa 2011-2012.
Agaragaza uko imirenge yakurikiranye kuri uyu wa Gatanu tariki 21/06/2013, Umuyobozi w’Akarere ka Gakenke, Nzamwita Deogratias yibukije abanyamabanga nshingwabikorwa b’imirenge ko abari mu myanya ya nyuma badakwiye kugira ipfunwe kuko ibyavuye mu isuzuma ry’imihigo byerekana isura y’uko basanze imirenge yabo ihagaze, bityo basabwa gukosora ibitanoze .
Uyu muyobozi avuga kandi ko mu isuzuma ry’imihigo ryakozwe ryagaragaje ko hari imirenge yateye intambwe mu ishyinguranyandiko mu gihe hari indi ifite ikibazo gikomeye mu maraporo y’ibikorwa bakoze.
Habanabakize Jean Claude, Umunyamabanga Nshingwabikorwa w’Umurenge wa Muyongwe, avuga ko umwuka mwiza urangwa mu bakozi n’ubufatanye hagati y’abakozi n’inama njyamana y’Umurenge ari byo byatumye baza ku isonga mu kwesa imihigo.
Habanabakize akomeza avuga ko kuba aba mbere bibatera ingufu zo gukora cyane kugira ngo bazahore ku isonga mu Karere.
Abayobozi b’imirenge n’abajyanama b’akarere basanga ari byiza ko bagaragarizwa ibyo bashimwa n’ibyo banengwa kugira ngo babikosore.
Ku mwanya wa Kabiri hari umurenge wa Janja na ho Umurenge wa Gashenyi ukaza ku mwanya wa nyuma mu mirenge 19 igize Akarere ka Gakenke.


text:
Umuvandimwe Makoki Mugisha uba muri USA yatanze komanteri kuri iyi nyandiko:"Leta ya FPR na KAGAME yabujije abanyarwanda guhinga ibijumba, ibishyimbo, amasaka no kwenga akagwa bakomoragaho agafaranga ahubwo ibahenda ubwenge mu biciro bihanitse umuntu yishyura abashoramari bayo akagera n’aho yaka inguzanyo muri banki kugira ngo agure imva yo gushyinguramo uwe cyangwa agiye gushyingira umuhungu cyangwa umukobwa we/ UDAHEMUKA Eric
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355